cyanic-selkie/wikianc huggingface dataset:
ನಿದ್ರೆಯ ಹೊರೆ ತಿಳಿಸುವ ಜೊಲ್ಲು
ನಿದ್ರೆ ಎಲ್ಲರಿಗೂ ಅವಶ್ಯಕವಾದ ವಿಷಯ.ಪ್ರಾಣಿಗಳಿಗೂ ಕೂಡ ಇದು ಅವಶ್ಯಕ ಎಂದ ವಿಜ್ಞಾನಿಗಳು ತಿಳಿಸಿದ್ದಾರೆ.ನಾವು,ನೀವು ನಂಬಿದಂತೆ ಆನೆ,ಕುದುರೆಗಳು ಯಾವಾಗಲೂ ಎಚ್ಚರವಾಗಿರುವುದಿಲ್ಲ.ಅವುಗಳೂ ನಿತ್ಯ ನಿದ್ರಾದೇವಿಯನ್ನು ಆಲಂಗಿಸುತ್ತದೆ.ಕೀಟಗಳೂ ನಿದ್ರೆ ಮಾಡುತ್ತವೆ ಎಂದರೆ ಖಂಡಿತ ಅಚ್ಚರಿಪಡುತ್ತೀರಿ.ವಿಚಿತ್ರವಾದರೂ ಇದು ನಿಜ.ವಿಜ್ಞಾನಿಗಳು ನಿದ್ರೆ ಅತ್ಯಂತ ಅವಶ್ಯಕ ಹಾಗು ಸ್ವಾಭಾವಿಕ ಎನ್ನುತ್ತಾರೆ.ಅಷ್ಟೇ ಅಲ್ಲ ನಿತ್ಯವೂ ಇಂತಿಷ್ಟು ಗಂಟೆಗಳ ಕಾಲ ನಿದ್ರೆ ಮಾಡುವುದು ಅವಶ್ಯಕವಂತೆ.ಹಾಗೆಂದು ಯಾವಾಗೆಂದರೆ ಆವಾಗ ನಿದ್ರೆ ಮಾಡಲಾಗದು.ರಾತ್ರಿಯ ಹೊತ್ತು ಬರುವಷ್ಟು ಸಹಜವಾಗಿ ಬೆಳಗಿನ ಹೊತ್ತು ಬರುವುದಲ್ಲ.ಇದನ್ನು ವಿಜ್ಞಾನಿಗಳು ನಿದ್ರೆಯ ಚಕ್ರ ಎಂದು ಕರೆದಿದ್ದಾರೆ.ಹೆಚ್ಚೆಚ್ಚು ನಿದ್ರೆಗೆಟ್ಟಷ್ಟೂ,ಹೆಚ್ಚೆಚ್ಚು ಹೊರೆಯಾಗುತ್ತದೆ.ಕೊನೆಗೊಮ್ಮೆ ಈ ಹೊರೆ ಎಷ್ಟು ಭಾರವಾಗುತ್ತದೆಂದರೆ,ಅದು ರಾತ್ರಿ ಇರಲಿ,ಹಗಲೇ ಇರಲಿ,ನಮ್ಮ ಶರೀರ ನಿದ್ರಾವಶವಾಗಿ ಬಡುತ್ತದೆ.ನಿದ್ರೆಯ ಹೊರೆ ಇದೆ ಎನ್ನುವುದನ್ನು ಖಚಿತ ಪಡಿಸಿಕೊಳ್ಳುವುದು ಹೇಗೆ? ನಿದ್ರೆಯ ಹೊರೆ ಎಷ್ಟಿದೆ ಎಂದು ಗುರುತಿಸುವುದು ಹೇಗೆ?ಈ ಪ್ರಶ್ನಗಳಿಗೆ ಉತ್ತರ ಹುಡುಕುವ ನಿಟ್ಟಿನಲ್ಲಿ ಪಾಲ್ ಶಾರವರ ತಂಡ ಸಂಶೋಧನೆ ನಡೆಸಿತು.ಜೊಲ್ಲಿನಲ್ಲಿ ನಿದ್ರೆಯ ಹೊರೆಯನ್ನು ತಿಳಿಸಿಕೊಡುವಂತಹ ವಸ್ತುವೊಂದಿದೆ ಎಂದು ಪತ್ತೆ ಹಚ್ಚಿದೆ. ಶಾರವರ ತಂಡ ಡ್ರೊಸೊಫಿಲಗಳ ನಿದ್ರೆಗೆಡಿಸಿ ಅವುಗಳ ತಲೆಯನ್ನು ಅರೆದು ,ನಿದ್ರೆಗೆಟ್ಟ ನೊಣಗಳ ತಲೆಯಲ್ಲಿ ಇರಬಹುದಾದ ವ್ಯತ್ಯಸಗಳನ್ನು ಪತ್ತೆ ಮಾಡಿತು. ಇದರಲ್ಲಿ ಪ್ರಮುಖವಾದುದು ಜೊಲ್ಲಿನಲ್ಲಿ ಇರುವ ಅಮೈಲೇಸ್ ಎನ್ನುವ ಕಿಣ್ವ,ಅಕ್ಕಿ ,ಅವಲಕ್ಕಿಯನ್ನು ತಿಂದಾಗ ಬಾಯಿ ಸಿಹಿ ಮಾಡುವ ಈ ಕಿಣ್ವ ಸಾಮಾನ್ಯವಾಗಿ ಪಿಷ್ಟ ಪದಾರ್ಥಗಳನ್ನು ಜೀರ್ಣಿಸುವ ರಾಸಾಯನಿಕ.ಆದರೆ ನಿದ್ರೆಯ ಹೊರೆ ಇರುವ ನೊಣಗಳಲ್ಲಿ ಇದರೆ ಪ್ರಮಾಣ ಸಾಧಾರಣಕ್ಕಿಂತಲೂ ಹೆಚ್ಚಿತ್ತು.ಮಾನವನಲ್ಲಿಯೂ ಇದು ಹೆಚ್ಚಿರಬಹುದೇ ಎಂದು ಪರೀಕ್ಷಿಸಲು ಶಾರವರ ತಂಡ ೯ ಜನರ ಮೇಲೆ ಪ್ರಯೋಗ ಮಾಡಿತು.ಇವರನ್ನು ಸುಮಾರು ೨೮ ಗಂಟೆಗಳ ಕಾಲ ನಿದ್ರೆಯಿಲ್ಲದಂತೆ ಮಾಡಿ,ಅವರ ಜೊಲ್ಲಿನಲ್ಲಿರುವ ಅಮೈಲೇಸ್ ಅಂಶವನ್ನು ಪರೀಕ್ಷೀಸಿತು.ನಿದ್ರೆಗೆಟ್ಟವರಲ್ಲಿ ಅಮೈಲೇಸ್ ಕಿಣ್ವ ಹಾಗು ಅದರ ತಯಾರಿಕೆಯಲ್ಲಿ ಪ್ರಮುಖವಾದ ಅಮೈಲೇಸ್ ಎಂ.ಆರ್.ಎನ್.ಎ ಇಮ್ಮಡಿ ಪ್ರಮಾಣದಲ್ಲಿದ್ದುವು ಎಂದು ಶಾರವರ ತಂಡ ವರದಿ ಮಾಡಿದೆ.
ಮೂಕತನ
ಕಾರಣಗಳು
ದೈಹಿಕವಾಗಿ ಮೂಕವಿರುವವರು ಮಾತಿಗೆ ಅಗತ್ಯವಾದ ಮಾನವ ಶರೀರದ ಭಾಗಗಳಲ್ಲಿ (ಧ್ವನಿ ತಂತುಗಳು, ಶ್ವಾಸಕೋಶಗಳು, ಶ್ವಾಸನಾಳ, ಅನ್ನನಾಳ, ಬಾಯಿ, ಅಥವಾ ನಾಲಿಗೆ, ಇತ್ಯಾದಿ) ಸಮಸ್ಯೆಗಳನ್ನು ಹೊಂದಿರಬಹುದು.
ಮಿದುಳಿನ ಎಡ ಕೆಳಭಾಗದ ಮುಂದಿನ ಹೊರಪದರದಲ್ಲಿ ಸ್ಥಿತವಾಗಿರುವ ಬ್ರೋಕಾ ಪ್ರದೇಶಕ್ಕೆ ಆಘಾತ ಅಥವಾ ಗಾಯವು ಮೂಕತನವನ್ನು ಉಂಟುಮಾಡಬಹುದು.
ನಿರ್ವಹಣೆ
ಕೆಲವು ಮೂಕ ರೋಗಿಗಳು ತಮ್ಮ ಧ್ವನಿತಂತುಗಳನ್ನು ಅಲುಗಾಡಿಸುವ/ಕಂಪಿಸುವ ಯಂತ್ರಗಳನ್ನು ಬಳಸಿ ತಮ್ಮ ಅಂಗವೈಕಲ್ಯಕ್ಕೆ ಹೊಂದಿಕೊಂಡಿದ್ದಾರೆ. ಇದರಿಂದ ಅವರು ಮಾತನಾಡಲು ಅವಕಾಶವಾಗುತ್ತದೆ. ಅನ್ನನಾಳಜನ್ಯ ಮಾತು ಸ್ವಲ್ಪ ವಾಕ್ ಸಾಮರ್ಥ್ಯವನ್ನು ನೀಡಬಲ್ಲದು. ಇತರರು ಸಂವಹನ ಮಾಡಲು ಸನ್ನೆ ಭಾಷೆಯನ್ನು ಕಲಿಯುತ್ತಾರೆ.
ಉಲ್ಲೇಖಗಳು
ವರ್ಗ:ಧ್ವನಿ ಅಸ್ವಸ್ಥತೆಗಳು ವರ್ಗ:Pages with unreviewed translations
ಆಫ್ರಿಕನ್ ಕ್ರೌನ್ಡ್ ಈಗಲ್
ಆಫ್ರಿಕನ್ ಕ್ರೌನ್ಡ್ ಈಗಲ್ಹ ಹದ್ದುಗಳ ಸಾಮ್ರಾಜ್ಯದಲ್ಲಿಯೇ ಅತಿ ಬಲಿಷ್ಠವಾದ ಹದ್ದು ಎನ್ನುವ ಶ್ರೇಯ ಆಫ್ರಿಕ ಕ್ರೌನ್ಡ್ ಈಗಲಿನದು. ಆಫ್ರಿಕಾದ ಸಹಾರಾ ಸರಹದ್ದಿನಲ್ಲಿ ಹೆಚ್ಚಾಗಿ ಕಂಡು ಬರುವ ಪಕ್ಷಿ ಇದು. ದಟ್ಟ ಕಾನನದಲ್ಲಿ ದಿಟ್ಟವಾಗಿ ಬೇಟೆ ನಡೆಸುವ ಛಾತಿಯದು. ಸಣ್ಣ ಪುಟ್ಟ ಕಡವೆಗಳು, ಕೋತಿಗಳನ್ನು ಸುಲಭಕ್ಕೆ ಬಲಿ ಹಾಕಬಲ್ಲದು. ೧೫-೨೦ ಕೆ.ಜಿ ತೂಕದವರೆಗಿನ ಪ್ರಾಣಿಯನ್ನು ಲೀಲಾಜಾಲವಾಗಿ ಹೊತ್ತೊಯ್ಯಬಲ್ಲದು. ೩೦-೩೫ ಕೆ.ಜಿ ತೂಕದವರೆಗಿನ ಪ್ರಾಣಿಯನ್ನು ಹೊತ್ತೊಯ್ದ ನಿರ್ದೇಶನಗಳೂ ಸಾಕಷ್ಟಿವೆ. ಸುಮಾರು ಒಂದು ಮೀಟರ್ ಎತ್ತರವಿರುವ ಇದರ ರೆಕ್ಕೆಗಳು ಬಿಚ್ಚಿಕೊಂಡಾಗ ಒಟ್ಟು ಉದ್ದ ೨ ಮೀಟರ್ ಇರುತ್ತದೆ. ೨ ಮೀಟರ್ ಅಗಲ ಹಾಗೂ ೩ ಮೀಟರ್ ಉದ್ದದ ಗೂಡುಗಳನ್ನು ನಿರ್ಮಿಸುವುದು ಇದಕ್ಕೆ ಮಾಮೂಲು. ೨ ವರ್ಷಕ್ಕೊಮ್ಮೆ ಸಂತಾನಾ ಅಭಿವೃದ್ಧಿ ನಡೆಸುವ ಈ ಹದ್ದುಗಳು ಗೂಡು ಕಟ್ಟಲು ೫ ತಿಂಗಳಷ್ಟು ಸಮಯ ತೆಗುದುಕೊಳ್ಳುತ್ತದೆ. ಜೋರಾಗಿ ಸದ್ದು ಮಾಡುತ್ತಾ, ರೆಕ್ಕೆಯ ಬಡಿತದ ಮೂಲಕವು ಸದ್ದುಮಾಡುತ್ತಾ ಭಯ ಹುಟ್ಟಿಸುವಂತೆ ಹಾರುತ್ತವೆ. ಗಂಡು ಹಕ್ಕಿಗಳಂತೂ ಸಾಕಷ್ಟು ಮೇಲಕ್ಕೆ ಹಾರಿ ಅಲ್ಲಿಂದ ನೇರವಾಗಿ ಭೂಮಿಯತ್ತ ತಲೆ ಹಾಕಿ ಡೈವ್ ಮಾಡುತ್ತಾ, ಕೆಲವೊಮ್ಮೆ ಗಿರಿಗಿಟ್ಟಳೆಯಂತೆ ತಿರುಗುತ್ತಾ ಹೆಣ್ಣನ್ನು ಆಕರ್ಷಿಸುತ್ತವೆ. ವರ್ಗ:ಜೀವಶಾಸ್ತ್ರ ವರ್ಗ:ಪಕ್ಷಿಗಳು
ಕೃತ್ತಿವಾಸ
ಕೃತ್ತಿವಾಸ ಬಂಗಾಳೀ ಸಾಹಿತ್ಯದಲ್ಲಿ ಪ್ರಾಚೀನತಮವೂ ಜನಾದರಣೀಯವೂ ಆಗಿರುವ ರಾಮಾಯಣವನ್ನು ರಚಿಸಿದ ಕವಿ. ಕೃತ್ತಿವಾಸ ಓಝಾ, ಕೃತ್ತಿವಾಸ ಪಂಡಿತ ಎಂದೂ ಈತನಿಗೆ ಹೆಸರುಗಳಿವೆ.
ಕುಟುಂಬ
ಈತ ಕುಲೀನ ಬ್ರಾಹ್ಮಣ. ಈತನ ಮುತ್ತಜ್ಜನ ತಂದೆ ದೊಡ್ಡ ಆಸ್ಥಾನ ವಿದ್ವಾಂಸನಾಗಿದ್ದು ಹೂಗ್ಲಿಯ ತೀರದಲ್ಲಿರುವ ಪೂಲಿಯಾ ಎಂಬ ಹಳ್ಳಿಯಲ್ಲಿ ಬಂದು ನೆಲೆಸಿದನಂತೆ. ಮುರಾರಿ ಕೃತ್ತಿವಾಸನ ಅಜ್ಜ. ದಕ್ಷಿಣ ದೇಶದ ಯಾತ್ರೆಗೆ ಹೊರಟ ಸಂದರ್ಭದಲ್ಲಿ ಜನಿಸಿದ ತನ್ನ ಮೊಮ್ಮಗನಿಗೆ ಆತ ಕೃತ್ತಿವಾಸ ಎಂದು ಶಿವನ ಸ್ಮರಣೆ ತರುವ ಹೆಸರನ್ನಿಟ್ಟನಂತೆ. ಕೃತ್ತಿವಾಸನ ತಂದೆ ವನಮಾಲಿ ಪಂಡಿತ. ತಾಯಿ ಮಾಲಿನೀ. ಆರು ಜನ ಸಹೋದರರಲ್ಲಿ ಈತನೇ ಹಿರಿಯ. ಇವನಿಗೊಬ್ಬ ಮಲತಂಗಿಯೂ ಇದ್ದಳು.
ವಿದ್ಯಾಭ್ಯಾಸ ಮತ್ತು ಜೀವನ
ಕೃತ್ತಿವಾಸ ತನ್ನ ಹನ್ನೊಂದನೆಯ ವಯಸ್ಸಿನಲ್ಲಿ ಉತ್ತರ ಬಂಗಾಳಕ್ಕೆ ಬಂದು ವಿದ್ಯಾಭ್ಯಾಸ ಮುಗಿಸಿಕೊಂಡು ಗೌಡದೇಶದ ದೊರೆಯ ಆಸ್ಥಾನಕ್ಕೆ ಹೋದ. ಅಲ್ಲಿ ತನ್ನ ಆಶುಕವಿತ್ವದಿಂದ ಅರಸನನ್ನು ಮೆಚ್ಚಿಸಿ ಅವನಿಂದ ಬಹುಮಾನಿತನಾಗಿ ಅವನ ಅಪೇಕ್ಷೆಯಂತೆ ಜನಪ್ರಿಯ ರಾಮಾಯಣ ಒಂದನ್ನು ಬರೆಯಲು ಸಂಕಲ್ಪಿಸಿದ.. ಭಣಿತಿಯಲ್ಲಿ (ಕಾವ್ಯದಲ್ಲಿನ ಆತ್ಮವೃತ್ತಭಾಗ) ಬರುವ ಈ ವಿವರಣೆಯ ಆಧಾರದ ಮೇಲೆ ಕೆಲವು ವಿದ್ವಾಂಸರು ಲೆಕ್ಕಹಾಕಿ, ಕವಿಯ ಜನನಕಾಲವನ್ನು 1380 ಎಂದೂ ಮತ್ತೆ ಕೆಲವರು 1442 ಎಂದೂ ಉಳಿದ ಕೆಲವರು ಈತ ಹದಿನೈದನೆಯ ಶತಮಾನದ ಉತ್ತರಾರ್ಧದವನೆಂದೂ ವಾದಿಸಿದ್ದಾರೆ. ಇಷ್ಟಲ್ಲದೆ ಕವಿಯ ಬಗ್ಗೆ ಬೇರೆ ಯಾವ ನಿಖರವಾದ ಸಮಾಚಾರವೂ ತಿಳಿದುಬಂದಿರುವುದಿಲ್ಲ.
ಕೃತಿಗಳು
ಕೃತ್ತಿವಾಸರಾಮಾಯಣವೆಂದು ಪ್ರಸಿದ್ಧವಿರುವ ಗ್ರಂಥದ ಮೂಲ ಹೆಸರು ರಾಮಪಾಂಚಾಲೀ,, ಪಾಂಚಾಲೀ ಎಂದರೆ ಆಖ್ಯಾನ ಕಾವ್ಯ. ಕವಿ ಇದನ್ನು ಪಯಾರ್ ಎಂಬ ಮಾತ್ರಾಛಂದಸ್ಸಿನಲ್ಲಿ ಜನತೆಯ ಭಾಷೆಯಲ್ಲಿ ರಚಿಸಿದ್ದಾನೆ. ಈ ಕಥನಕಾವ್ಯ ಲಿಪಿಬದ್ಧವಾದದ್ದು ಕವಿ ಕಾಲವಶನಾದ ಎರಡು ಶತಮಾನಗಳ ಅನಂತರ ಎಂದು ಊಹಿಸಬಹುದು. ಈಗ ದೊರೆತಿರುವ ಹಸ್ತಲಿಖಿತ ಪ್ರತಿಗಳಲ್ಲಿ ಪ್ರಾಚೀನತಮವಾದುದು ಇನ್ನೂರು ವರ್ಷಗಳಷ್ಟು ಹಿಂದಿನದಿರಬಹುದು. ಆದ್ದರಿಂದ ಇದರಲ್ಲಿ ಕೃತ್ತಿವಾಸನ ಮೂಲಭಾಷೆಯಾಗಲೀ ಕಥೆಯಾಗಲೀ ಎಷ್ಟರಮಟ್ಟಿಗೆ ಉಳಿದುಬಂದಿದೆ ಎನ್ನುವುದು ವಿಚಾರಾರ್ಹ. ಅದ್ಭುತಾಚಾರ್ಯನೆಂಬಾತ ಬರೆದ ರಾಮಾಯಣದ ಕೆಲವೊಂದು ಭಾಗವೂ ಹದಿನೆಂಟನೆಯ ಶತಮಾನದ ಕವಿಚಂದ್ರ ಬರೆದಿರಬಹುದಾದ ಕೆಲವಾರು ಭಾಗಗಳೂ ಈಗ ಪ್ರಚಲಿತವಿರುವ ಕೃತ್ತಿವಾಸ ರಾಮಾಯಣದಲ್ಲಿ ಸೇರಿಹೋಗಿವೆ. ಹೀಗಾಗಿ ಪ್ರಾಮಾಣಿಕ ಸಂಸ್ಕರಣ ಇನ್ನೂ ದೊರೆತಿಲ್ಲ. ದೊರೆಯುತ್ತಿಲ್ಲ. ಮೊದಲಿಗೆ ಈ ಕೃತಿ 1803ರಲ್ಲಿ ಶ್ರೀರಾಮಪುರ ಮಿಷನ್ ಪ್ರೆಸ್ಸಿನಲ್ಲಿ ಅಚ್ಚಾಯಿತು. ಪೂರ್ಣಚಂದ್ರ ಡೇ ಎಂಬುವರು ಸಂಪಾದಕರಾಗಿರುವ ಚಕ್ರವರ್ತಿ ಚಟರ್ಜಿ ಅಂಡ್ ಕಂಪನಿಯವರು ಪ್ರಕಟಿಸಿರುವ ರಾಮಪಾಂಚಾಲೀ ಎಂಬುದು ಈಗ ಅತ್ಯಂತ ಪ್ರಚಾರದಲ್ಲಿದೆ.
ಕೃತ್ತಿವಾಸ ರಾಮಾಯಣದ ಕಥೆ ಮುಖ್ಯವಾಗಿ ವಾಲ್ಮೀಕಿ ರಾಮಾಯಣದ ಗೌಡೀಯ ಪಾಠಕ್ಕನುಸಾರವಾಗಿದ್ದರೂ ಅದರ ಅನುವಾದವಲ್ಲ. ಋಷ್ಯಶೃಂಗರ ಪತ್ನಿ ಶಾಂತಾ ದಶರಥನ ಮಗಳು; ಪೂರ್ವಜನ್ಮದಲ್ಲಿ ಕುಶಧ್ವಜನ ಮಗಳಾಗಿದ್ದ ವೇದವತಿಯೇ ಸೀತೆ; ಜನಕಮಹಾರಾಜ ಮೇನಕೆಯ ಸೌಂದರ್ಯದಿಂದ ಕಾಮವಶನಾದಾಗ ಸ್ಖಲಿತವಾದ ಆತನ ವೀರ್ಯ ಭೂಮಿಯಲ್ಲಿ ಬಿದ್ದು ಡಿಂಬವಾಗಿದ್ದು ಯಜ್ಞಕ್ಕಾಗಿ ಭೂಶೋಧ ಮಾಡುತ್ತಿರುವಾಗ ಜನಕನಿಗೆ ಸಿಕ್ಕಿತು-ಅದೇ ಭೂಮಿಜೆ ಸೀತೆ ಎಂಬ ವೃತ್ತಾಂತ; ಕಾಲನೇಮಿಯ ಪ್ರಕರಣ-ಮುಂತಾದ ಎಷ್ಟೋ ವಿಷಯಗಳು ಗೌಡೀಯ ವಾಲ್ಮೀಕಿ ರಾಮಾಯಣದಿಂದ ಬಂದವು. ಆದರೆ ಹರಿಶ್ಚಂದ್ರ, ಸೌದಾಸ, ದಿಲೀಪ, ರಘು, ಅಜ ಮುಂತಾದ ರಘುವಂಶದ ರಾಜರ ಇತಿಹಾಸದ ವರ್ಣನೆ ಪದ್ಮಪುರಾಣದಿಂದ ಪ್ರಭಾವಿತವಾಗಿದೆ; ಕಾಳಿದಾಸನ ರಘುವಂಶದ ಪ್ರಭಾವವೂ ಸಾಕಷ್ಟಿದೆ. ದಶರಥ ಶನಿಯಿಂದ ವರವನ್ನು ಪಡೆದದ್ದು, ದಶರಥ ಹಾಗೂ ಜಟಾಯುವಿನ ಮೈತ್ರಿ, ದುಂದುಭಿ ಎಂಬ ಗಂಧರ್ವಿ ಮಂಥರೆಯಾಗಿ ಜನಿಸುವುದು- ಮುಂತಾದುವು ಪದ್ಮಪುರಾಣಾನುಸಾರ ವರ್ಣಿತವಾಗಿವೆ. ಸ್ಕಾಂದಪುರಾಣದ ನಾಗರ ಖಂಡದಲ್ಲಿ ಬರುವ ವರ್ಣನೆಗೆ ಹೋಲಿಸಿ ನೋಡಿದರೆ ದಶರಥ ಶನಿದೇವನಿಂದ ವರ ಪಡೆದ ಕಥಾನಿರೂಪಣೆಯ ಪ್ರೇರಣೆ ಅಲ್ಲಿಯದೇ ಎನಿಸುತ್ತದೆ. ವಾಲ್ಮೀಕಿ ರಾಮಾಯಣದಲ್ಲಿಲ್ಲದ ಎಷ್ಟೋ ಪ್ರಸಂಗಗಳು ಕೃತ್ತಿವಾಸನ ರಾಮಾಯಣದಲ್ಲಿ ಬಂದಿವೆ. ದಶರಥ ಯಜ್ಞರಕ್ಷಣೆಗಾಗಿ ರಾಮಲಕ್ಷ್ಮಣರನ್ನು ಕರೆಯಲು ಬಂದ ವಿಶ್ವಾಮಿತ್ರರಿಗೆ ಮೋಸ ಮಾಡಿ ಅವರೊಂದಿಗೆ ಭರತ ಶತ್ರುಘ್ನರನ್ನು ಕಳುಹಿಸುವುದು; ಸೀತೆಯ ಪೂರ್ವರಾಗ; ಬೇರೆ ಬೇರೆ ಸಂದರ್ಭಗಳಲ್ಲಿ ಕೈಕೇಯಿ ಎರಡು ವರಗಳನ್ನು ಮುಡಿಪಾಗಿ ಪಡೆದಿದ್ದು; ರಾಮನಿಗೂ ಗುಹ ನಿಷಾದನಿಗೂ ವನವಾಸಕ್ಕೆ ಮುಂಚೆಯೇ ಇದ್ದ ಸ್ನೇಹಸಂಬಂಧ; ವಾಲಿ ಕೃಷ್ಣಾವತಾರದಲ್ಲಿ ಭಿಲ್ಲನಾಗಿ ಸೇಡು ತೀರಿಸಿಕೊಳ್ಳುವನೆಂದು ರಾಮನಿಗೆ ತಾರಾದೇವಿ ಕೊಟ್ಟ ಶಾಪ; ಹನುಮಂತನಿಗೂ ನಳನಿಗೂ ನಡೆದ ಕಲಹ, ಅನ್ನೋದಕವನ್ನೂ ನಿದ್ರೆಯನ್ನೂ ತ್ಯಜಿಸಿ ಹದಿನಾಲ್ಕು ವರ್ಷ ಬ್ರಹ್ಮಚರ್ಯ ಪಾಲನ ಮಾಡಿದ ಲಕ್ಷ್ಮಣನ ಸಂಯಮ; ಮಹೀರಾವಣನ ಕಥೆ; ಸೇತುವೆಯನ್ನು ಮುರಿದುಹಾಕಿದ್ದು, ಸೀತೆಯನ್ನು ಮರಳಿ ಕಾಡಿಗೆ ಕಳುಹಿಸುವಲ್ಲಿ ಪ್ರಚಲಿತವಿರುವ ಅಗಸನ ದೂರು ಮತ್ತು ಗುಪ್ತಚರರಿಂದ ಲೋಕಾಪವಾದದ ಸಂಗತಿಯನ್ನು ತಿಳಿಯುವುದರ ಜೊತೆಗೆ ಸೀತೆಯೇ ಬರೆದ ರಾವಣನ ಚಿತ್ರವನ್ನು ಕಂಡು ಶಂಕೆಗೊಳಗಾದದ್ದು; ಕುಶಲವರ ಕಾಳಗ-ಮುಂತಾದ ಹಲಕೆಲವು ಪ್ರಸಂಗಗಳು ಇದಕ್ಕೆ ನಿದರ್ಶನ.
ಪ್ರಭಾವಗಳು
ಕೃತ್ತಿವಾಸ ರಾಮಾಯಣದ ಮೇಲೆ ಶೈವ, ಶಾಕ್ತ, ಪ್ರಭಾವಗಳು ಸಾಕಷ್ಟು ಬಿದ್ದಿವೆ. ಹನುಮಂತ ಶಿವನ ಅವತಾರ ಎಂದಿರುವುದು, ಮಹೀರಾವಣನ ಪ್ರಸಂಗದಲ್ಲಿ ಶಿವ ಮತ್ತು ರಾಮ ಇಬ್ಬರ ಐಕ್ಯವನ್ನು ತೋರುವುದು. ಸೇತುನಿರ್ಮಾಣ ಸಂದರ್ಭದಲ್ಲಿ ಶಿವನನ್ನು ಪ್ರತಿಷ್ಠಾಪಿಸಿ ಪೂಜಿಸುವುದು- ಮುಂತಾದವು ಶೈವಪ್ರಭಾವಕ್ಕೆ ಸಾಕ್ಷಿಯಾಗಿದ್ದರೆ ರಾವಣನ ರಕ್ಷಣೆಗಾಗಿ ಶಿವ ಹೋಗಬೇಕೆಂದು ಯುದ್ಧಕಾಂಡದಲ್ಲಿ ಪಾರ್ವತಿ ಆಗ್ರಹಪಡಿಸುವುದು, ಚಾಮುಂಡೀರೂಪಿಣಿಯಾದ ದೇವಿ ಲಂಕಾಪ್ರವೇಶ ಮಾಡಲಿದ್ದ ಹನುಮಂತನನ್ನು ತಡೆಹಿಡಿಯುವುದು ರಾಮನಿಂದ ಪೂಜಿತಳಾದ ದೇವಿ ಪ್ರಸನ್ನಳಾಗಿ ರಾಮನಿಗೆ ವಿಜಯವನ್ನು ತಂದುಕೊಡುವುದು- ಇವೇ ಮೊದಲಾದ ಪ್ರಸಂಗಗಳು ಶಾಕ್ತ ಪ್ರಭಾವಕ್ಕೆ ಸಾಕ್ಷಿಯಾಗಿವೆ.
ರಾಮಭಕ್ತಿಯ ಪ್ರಚಾರ ಕೂಡ ಕೃತ್ತಿವಾಸನ ರಚನೆಯ ಮೇಲೆ ಸಾಕಷ್ಟು ಪ್ರಭಾವವನ್ನು ಬೀರಿದೆ. ರಾಮನಾಮಸ್ಮರಣೆಯಿಂದ ವಾಲ್ಮೀಕಿ ಉದ್ಧಾರನಾದನೆಂಬುದು, ಬ್ರಹ್ಮಹತ್ಯಾದೋಷನಿವಾರಣೆಗಾಗಿ ದಶರಥನಿಗೆ ಮೂರು ಸಲ ರಾಮನಾಮವನ್ನುಚ್ಚರಿಸಲು ಹೇಳಿದ ತಮ್ಮ ಮಗನಾದ ಲೋಮಶ ರಾಮನಾಮಕ್ಕೆ ಅಪಚಾರವೆಸಗಿದನೆಂದು ಸಿಟ್ಟಿನಿಂದ ವಸಿಷ್ಠರು ಆತನನ್ನು ಶಪಿಸಿದ್ದು, ಹನುಮಂತನ ಹೃದಯದಲ್ಲಿ ರಾಮನಾಮ ಅಂಕಿತವಾಗಿತ್ತೆಂಬುದು-ಮುಂತಾದುವು ಮಾತ್ರವಲ್ಲ. ರಾವಣನ ಮಗನಾದ ವೀರಬಾಹು ರಾಮನಲ್ಲಿ ವಿಷ್ಣು ಚಿಹ್ನೆಗಳನ್ನು ಗುರುತಿಸಿ ಯುದ್ಧದಿಂದ ವಿರತನಾದುದು, ವಿಭೀಷಣನ ಮಗನಾದ ತರಣೀಸೇನ ವೈಷ್ಣವ ಚಿಹ್ನೆಗಳನ್ನು ಧರಿಸಿ ರಥ, ತುರಗ, ಪತಾಕಾದಿಗಳ ಮೇಲೆ ರಾಮನಾಮವನ್ನು ಅಂಕಿತಗೊಳಿಸಿಕೊಂಡು ರಾಮಭಕ್ತನಾಗಿದ್ದುದು, ರಾಮ ದಯಾಳುವೆಂದೂ ಅವತರಿಸಿ ಬಂದಿರುವ ಮಹಾವಿಷ್ಣುವೆಂದೂ ಮನಸಾ ಸ್ಮರಿಸಿ ಯುದ್ಧಕ್ಷೇತ್ರದಲ್ಲಿ ನತಮಸ್ತಕನಾಗಿ ನಿಂತ ರಾವಣನ ಪಾತ್ರನಿರೂಪಣೆ-ಮುಂತಾಗಿ ರಾಕ್ಷಸರನ್ನೂ ರಾಮಭಕ್ತರನ್ನಾಗಿ ಚಿತ್ರಿಸಿರುವುದು ರಾಮಭಕ್ತಿಯ ಪ್ರಭಾವ. ಇಲ್ಲಿ ಶುಕಸಾರಣರೂ ರಾಮ ಭಕ್ತಿಯ ಪ್ರಭಾವಕ್ಕೊಳಗಾದ ರಾವಣನ ಗುಪ್ತಚರರಾಗಿದ್ದಾರೆ.
ಬಂಗಾಳದಲ್ಲಿ ಮಾತ್ರ ಪ್ರಚಲಿತವಿರುವ ಕೆಲವು ಜನಪದ ಗೀತೆಗಳ ಪ್ರಭಾವವನ್ನೂ ಕೃತ್ತಿವಾಸನ ರಾಮಪಾಂಚಾಲಿಯಲ್ಲಿ ಕಾಣಬಹುದು. ಋಷಿಮುನಿಗಳು ಶೋಧಿಸಿಟ್ಟ ಮುಹೂರ್ತದಲ್ಲೇ ರಾಮಸೀತೆಯರ ವಿವಾಹವಾಗಿಬಿಟ್ಟರೆ ಎಂದೆಂದಿಗೂ ಅವರ ವಿಯೋಗವಾಗಲಿಕ್ಕಿಲ್ಲವೆಂದು ಯೋಚಿಸಿ ದೇವತೆಗಳು ಸಭೆ ಸೇರಿ ಮುಹೂರ್ತವನ್ನು ತಪ್ಪಿಸಲು ಚಂದ್ರನನ್ನು ಮಿಥಿಲೆಗೆ ಕಳಿಸಿದ್ದು ಮತ್ತು ಚಂದ್ರ ನರ್ತಕಿಯಾಗಿ ಬಂದು ಎಲ್ಲರ ಮನಸ್ಸನ್ನೂ ಆಕರ್ಷಿಸಿ ಮುಹೂರ್ತವನ್ನು ಮರೆಸಿದ್ದು ಇವು ಇಲ್ಲಿ ಮಾತ್ರ ಬಂದಿರುವ ಘಟನೆಗಳು.ಬ್ರಹ್ಮದೇವನನ್ನು ಕುರಿತು ತಪಸ್ಸು ಮಾಡಿದ ರಾವಣ ಅಮರತ್ವವನ್ನು ವರವಾಗಿ ಕೇಳಿದಾಗ ಬ್ರಹ್ಮ ಅದು ಅಸಾಧ್ಯವಾದುದೆಂದು ಹೇಳಿ ಪರ್ಯಾಯವಾಗಿ ಬ್ರಹ್ಮಾಸ್ತ್ರವನ್ನು ಕೊಟ್ಟು, ಇದನ್ನು ಜೋಪಾನವಾಗಿ ಕಾಪಾಡಿಟ್ಟುಕೋ. ಇದರಿಂದಲ್ಲದೆ ಬೇರೆ ಅಸ್ತ್ರಶಸ್ತ್ರಗಳಿಂದ ಕತ್ತರಿಸಿ ಹಾಕಿದರೂ ನಿನ್ನ ತಲೆಗಳೂ ಭುಜಗಳೂ ಬೆಳೆಯುವುವೆಂದು ವರ ಕೊಟ್ಟಿದ್ದು; ಆ ಬ್ರಹ್ಮಾಸ್ತ್ರವನ್ನು ರಾವಣ ಮಂಡೋದರಿಯ ಕೈಯಲ್ಲಿ ರಕ್ಷಿಸಿಟ್ಟುಕೊಳ್ಳಲು ಕೊಟ್ಟದ್ದು, ರಾವಣನ ಸಂಹಾರ ಏನು ಮಾಡಿದರೂ ಸಾಧ್ಯವಾಗಲಿಕ್ಕಿಲ್ಲವೆಂದು ತೋರಿಬಂದಾಗ ವಿಭೀಷಣ ಈ ಗುಟ್ಟನ್ನು ರಾಮನಿಗೆ ತಿಳಿಸಿದ್ದು; ಆಗ ರಾಮನಿಂದ ಆಜ್ಞಪ್ತನಾಗಿ ಹನುಮ ಬ್ರಾಹ್ಮಣವೇಷದಲ್ಲಿ ಮಂಡೋದರಿಯ ಬಳಿ ಬಂದು ಮಾತುಮಾತಿನಲ್ಲಿ ಮಂಡೋದರಿಯಿಂದ ಬ್ರಹ್ಮಾಸ್ತ್ರವಿರುವ ಗುಪ್ತಸ್ಥಾನವನ್ನು ಪತ್ತೆಹಚ್ಚಿ, ಕಂಬದಲ್ಲಿ ಬಚ್ಚಿಟ್ಟ ಆ ಅಸ್ತ್ರವನ್ನು ಅಪಹರಿಸಿ ತಂದದ್ದು-ಮುಂತಾದ ಘಟನಾವಳಿಗಳನ್ನಿಲ್ಲಿ ನೆನೆಯಬಹುದು.
ಸಂತೆಯಲ್ಲಿ ನಿಂತ ಕಬೀರ
ಸಂತೆಯಲ್ಲಿ ನಿಂತ ಕಬೀರ  ಸದ್ಯದಲ್ಲಿ ಬಿಡುಗಡೆ ಆಗಲಿರುವ  ಕನ್ನಡ ಭಾಷೆಯ ಚಲನಚಿತ್ರವಾಗಿದೆ. ಇದು ಭೀಷ್ಮ ಸಾಹ್ನಿ ಅವರ ಹಿಂದಿ ನಾಟಕ  "ಕಬೀರ್ ಖಡಾ ಬಾಜಾರ್ ಮೆ" ಆಧರಿಸಿದ್ದು  ಇದನ್ನು  ಕಬಡ್ಡಿ ಖ್ಯಾತಿಯ ಇಂದ್ರ ಬಾಬು ಅವರು ಬರೆದು ನಿರ್ದೇಶಿಸಿದ್ದಾರೆ. ಇದರಲ್ಲಿ  ಶಿವರಾಜಕುಮಾರ್ ಅವರು ನಾಯಕನಟನಾಗಿದ್ದು ೧೫ ನೇ ಶತಮಾನದ ಅಧ್ಯಾತ್ಮಿಕ ಕವಿ ಕಬೀರ್   ಅವರ  ಪಾತ್ರವನ್ನು ನಿರ್ವಹಿಸಿದ್ದಾರೆ. ಈ ಚಿತ್ರವನ್ನು ೨೦೧೫ ರ ಯುಗಾದಿ ಹಬ್ಬದಂದು ಆರಂಭಿಸಲಾಯಿತು.
ಉತ್ಪಾದನೆ
ಶಿವರಾಜಕುಮಾರ್ ಅವರನ್ನು    ನಾಯಕ ಪಾತ್ರಕ್ಕೆಂದು  ತೀರ್ಮಾನಿಸಿದ ನಂತರ,   ನಿರ್ದೇಶಕ ನರೇಂದ್ರ ಬಾಬು ಅವರು  ನಟ  ಕಬೀರನ ಗುರು ರಮಾನಂದನ ಪಾತ್ರವನ್ನು  ಅಮಿತಾಭ್ ಬಚ್ಚನ್ ನಿರ್ವಹಿಸುವರು ಎಂದು  ಘೋಷಿಸಿದರು. ಮಿಥುನ್ ಚಕ್ರವರ್ತಿ ಕೂಡ ಒಂದು ಪ್ರಮುಖ ಪಾತ್ರವನ್ನು ವಹಿಸುತ್ತಾರೆ ಎಂದು  ವದಂತಿ ಇತ್ತು. ಆದರೆ, ನಂತರ  ಈ ವಿಚಾರವನ್ನು ಕೈಬಿಡಲಾಯಿತು. ಬಚ್ಚನ್ ವಹಿಸ ಬೇಕಿದ್ದ  ಪಾತ್ರವು    ಅನಂತ್ ನಾಗ್ ರ ಪಾಲಾಯಿತು. ತಂದೆಯ ಪಾತ್ರಕ್ಕೆ  ಹಿರಿಯ ನಟ ಓಂಪುರಿ ಆಯ್ಕೆಯಾದರು,   ಜೊತೆಗೆ  ಸಂಗೀತ ನಿರ್ದೇಶಕ ಇಸ್ಮಾಯಿಲ್ ದರ್ಬಾರ್  ರನ್ನು ಕರೆಸಲಾಯಿತು. ಇದು ಅವರ  ಚೊಚ್ಚಲ ಕನ್ನಡ ಚಿತ್ರವಾಗಲಿದೆ. ಚಿತ್ರದ ಮುಹೂರ್ತವು ಬೆಂಗಳೂರು ಅರಮನೆ ಮೈದಾನದಲ್ಲಿ ೨೦೧೫ ರ ಯುಗಾದಿಯ ಮಂಗಳಕರ ದಿನದಂದು ನೆರವೇರಿತು. ನಟರಾದ  ಪುನೀತ್ ರಾಜ್‍ಕುಮಾರ್ (ನಟ) ಮತ್ತು ರಾಘವೇಂದ್ರ ರಾಜ್ಕುಮಾರ್  ಚಿತ್ರೀಕರಣಕ್ಕೆ  ಮೊದಲ  ಕ್ಲಾಪ್ ಮಾಡಿದರು. ಬೆಂಗಳೂರು, ವಾರಣಾಸಿ ಮತ್ತು ಹಿಮಾಲಯ ಪ್ರದೇಶಗಳಲ್ಲಿ  ಚಿತ್ರೀಕರಣವನ್ನು  ಯೋಜಿಸಲಾಗಿತ್ತು.
ಸೌಂಡ್ಟ್ರ್ಯಾಕ್
ಖ್ಯಾತ ಬಾಲಿವುಡ್ ಸಂಯೋಜಕ, ಇಸ್ಮಾಯಿಲ್ ದರ್ಬಾರ್  ಐದು ಹಾಡುಗಳು ಮತ್ತು ಆರು ದೋಹಾಗಳಿಗೆ ಸಂಗೀತ ಸಂಯೋಜನೆ  ಮಾಡಿದ್ದಾರೆ. ಗೋಪಾಲ ವಾಜಪೇಯಿ ಎಲ್ಲಾ ಹಾಡುಗಳಿಗೆ  ಸಾಹಿತ್ಯವನ್ನು ಬರೆದಿದ್ದಾರೆ .
ಬಾಹ್ಯ ಕೊಂಡಿಗಳು
ವರ್ಗ:ಚಲನಚಿತ್ರಗಳು ವರ್ಗ:ಕನ್ನಡ ಚಲನಚಿತ್ರಗಳು
ಜಲ್ಲಿಕಟ್ಟು
ಕನ್ನಡದಲ್ಲಿ ಗೂಳಿ ಕಾಳಗ ಎಂದು ಕರೆಸಿಕೊಳ್ಳುವ ಈ ಕ್ರೀಡೆ ತಮಿಳುನಾಡಿನ ಬಹುಮುಖ್ಯ ಗ್ರಾಮೀಣ ಕ್ರೀಡೆ ಬರೀ ಕ್ರೀಡೆಯಷ್ಟೇ ಅಲ್ಲದೆ ತಮಿಳುನಾಡಿನ ಸಂಕ್ರಾಂತಿ ಹಬ್ಬದ ಒಂದು ಸಾಂಸ್ಕೃತಿಕ ಆಚರಣೆಯೂ ಕೂಡ. ಚೆನ್ನಾಗಿ ಕೊಬ್ಬಿದ ಹೋರಿಯೊಂದನ್ನು ಮೊದಲೇ ತಯಾರಾಗಿ ನಿಂತ ಜನಗಳ ಗುಂಪಿಗೆ ಹಗ್ಗವಿಲ್ಲದೆ ಬಿಡಲಾಗುತ್ತದೆ. ಗೂಳಿಯನ್ನು ಹಗ್ಗ ಬಿಚ್ಚಿ ಬಿಟ್ಟ ತಕ್ಷಣ ನೆರೆದಿರುವ ಜನರ ಹರ್ಷೋದ್ಗಾರ, ಕೇಕೆ ಮುಗಿಲು ಮುಟ್ಟುತ್ತದೆ. ಇದನ್ನು ಕಂಡ ಹೋರಿ ನಿಗದಿತ ಬಯಲಿನಲ್ಲಿ ಓಡಾಲಾರಂಭಿಸುತ್ತದೆ. ಅದರ ಮೇಲೆ ಎರಗುವ ಉತ್ಸಸಾಹಿ ತರುಣರು, ಯುವಕರು ಹೋರಿಯ ಭುಜ ಹಿಡಿದುಕೊಂಡು ಹೋರಿಯನ್ನು ಒಂದು ಕಡೆ ನಿಲ್ಲಿಸಬೇಕು. ಹಾಗೆ ನಿಲ್ಲಿಸುವಲ್ಲಿ ಯಾರು ಸಫಲರಾಗುತ್ತಾರೋ ಸುತ್ತ ಮುತ್ತಲಿನ ಹಳ್ಳಿಗಳಲ್ಲಿ ಅವರಿಗೆ ಇನ್ನಿಲ್ಲದ ಮನ್ನಣೆ, ಗೌರವ ಸಿಗುತ್ತದೆ.ಕ್ರೀಡೆಯಲ್ಲಿ ಯಶಸ್ವಿಯಾಗಿ ಹೋರಿಯನ್ನು ನಿಯಂತ್ರಿಸಿದವರಿಗೆ ವಿಶೇಷ ಬಹುಮಾನಗಳನ್ನು ನೀಡಲಾಗುತ್ತದೆ. ಹೋರಿಯ ಭುಜ ಹಿಡಿದ ತಕ್ಷಣ ಹೋರಿ ನಿಲ್ಲುವುದಿಲ್ಲ. ಭುಜವನ್ನು ಬಿಗಿಯಾಗಿ ಹಿಡಿದಾಗ್ಯೂ ಹೋರಿ ಮನುಷ್ಯರನ್ನೇ ಹೊತ್ತುಕೊಂಡು ತಾನು ದಿಕ್ಕಾಪಾಲಾಗಿ ಓಡುತ್ತಿರುತ್ತದೆ. ಬಿಗಿಯಾದ ಹಿಡಿತದಿಂದ ಹೋರಿಯನ್ನು ನಿಯಂತ್ರಣಕ್ಕೆ ತರುವುದು ಸುಲಭ ಸಾಧ್ಯವಲ್ಲ.
ತುಳುವ ಬ್ರಾಹ್ಮಣರು
ತುಳುನಾಡಿನ/ಪರಶುರಾಮ ಕ್ಷೇತ್ರದ ಬ್ರಾಹ್ಮಣರ ಆಗಮನದ ಕುರಿತು ನಿಖರವಾಗಿ ಹಾಗು ಶಿಲಾ ಶಾಸನಗಳ ಆಧಾರದ ಮೇಲೆ ವೈಜ್ಞಾನಿಕವಾಗಿ ಹೀಗೆ ವಿವರಿಸಬಹುದು.ಅತ್ಯಂತ ಹಳೇದಾದ ಹಾಗು ತುಳುನಾಡಿನ ಎಲ್ಲ ದೇವಸ್ಥಾನಗಳ ಮೂಲ ಪ್ರತಿಷ್ಟಾಪನಾಚಾರ್ಯರು ಮತ್ತು ಸರ್ವೊಚ್ಛ ಪದವಿ ಆದ ಸ್ಥಾನಾಧ್ಯಕ್ಷವನ್ನು ಹೊಂದಿದ್ದಂತ ಸ್ಥಾನಿಕ ತುಳು ಬ್ರಹ್ಮಣರು.ಇವರು ಶಿಲಾ ಶಾಸನದ ಪ್ರಕಾರ ೩೮೦ ಕ್ರಿ.ಪೂ ದಿಂದಸಹ ಮೊದಲು ತುಳುನಾಡಿನಲ್ಲಿ ನೆಲೆಸಿದವರು.ಶಿಲಾ ಶಾಸನಗಳಲ್ಲಿ ಇವರನ್ನು-ಬುಧ್ಧಿ,ಬುಧ್ಧಿವಂತ,ಸ್ಥಾನೀಕಂ,ಅಯ್ಯ,ಸ್ಥಾನಾಧ್ಯಕ್ಷ,ಸ್ಥಾನಾಧಿಪತಿ,ತುಳು ಬ್ರಾಹ್ಮಣ,ಸಾನಿಕ,ತಾನಿಕೆರ್,ಸ್ಥಾನಪಂತುಲು,ಅಣ್ಣೆರ್,ಬಾಣೆರ್ ಇಂತಹ ವಿವಿಧ ಉಪಾಧಿಗಳಿಂದ ಗುರುತಿಸುರುತ್ತಾರೆ. ಮೋದಲಿನಿಂದ ತುಳುನಾಡಿನಲ್ಲಿ ಇರುವ ಕಾರಣ ಹಾಗು ಇವರು ದಕ್ಷಿಣ ಭಾರತದ ಮೂಲ ನಿವಾಸಿಗಳು; ಹಾಗಾಗಿ ಅವರನ್ನು ಶಾಸನಗಳಲ್ಲಿ ತುಳು ಬ್ರಹ್ಮಣರು ಎಂದು ಗುರುತಿಸಿದ್ದಾರೆ ಕೆಲವು ವಿದ್ವಾನರ ಪ್ರಕಾರ ಇವರು ೫೦೦೦ ವರ್ಷದಿಂದ ದಕ್ಷಿಣ ಭಾರತದಲ್ಲಿ ನೆಲೆಸಿದ್ದಾರೆ.
ತುಳುನಾಡಿಗೆ ಬ್ರಾಹ್ಮಣರ ಪ್ರಥಮ ವಲಸ-  ಕ್ರಿ .ಶ. ೯-೧೦ ನೆ ಶತಮಾನದಲ್ಲಿ
ಜಲ್ಲಿಕಟ್ಟು
ಎಲ್ಲಾ ಕಡೆಯೂ ಜಲ್ಲಿ ಕಟ್ಟು ಕ್ರೀಡೆ ಹೀಗೇ ನಡೆಯುವುದಿಲ್ಲ. ಹೋರಿಯನ್ನು ನಿಯಂತ್ರಿಸುವ ಬಗೆ ಕೆಲವು ಕಡೆ ಆಚರಣೆಯಲ್ಲಿದ್ದರೆ ಮತ್ತೆ ಕೆಲವು ಕಡೆ ಗೂಳಿಯ ಎರಡು ಕೊಂಬುಗಳಿಗೆ ಬಾವುಟಗಳನ್ನ ಕಟ್ಟಲಾಗುತ್ತದೆ. ಗೂಳಿಯನ್ನು ನಿಯಂತ್ರಿಸಲಾಗದಿದ್ದರೂ ಆ ಬಾವುಟಗಳನ್ನು ಕೊಂಬುಗಳಿಂದ ಕಳಚಿಕೊಂಡರೆ ಆಟ ಮುಗಿದಂತೆ. ಇನ್ನೂ ಕೆಲವು ಕಡೆ ಗೂಳಿಯ ಕೊರಳಿಗೆ ಬಟ್ಟೆಯೊಂದನ್ನು ಕಟ್ಟಲಾಗುತ್ತದೆ, ಉಪಾಯದಿಂದ ಅದನ್ನು ಬಿಡಿಸಿಕೊಳ್ಳುವಲ್ಲಿ ಯುವಕರ ಚಾಣಾಕ್ಷತನ, ಧೈರ್ಯ ಪ್ರದರ್ಶನವಾಗುತ್ತದೆ.
ತಮಿಳುನಾಡಿನ ಗ್ರಾಮಗಳಲ್ಲಿ ಜಲ್ಲಿಕಟ್ಟು ಕ್ರೀಡೆಗಾಗಿಯೇ ಗೂಳಿಗಳನ್ನು ಸಾಕಿ ಪಳಗಿಸಲಾಗುತ್ತದೆ. ವರ್ಷವಿಡೀ ಗೂಳಿಯನ್ನು ಉತ್ತಮವಾಗಿ ಆರೈಕೆ ಮಾಡಿ ದಷ್ಟ ಪುಷ್ಟ ದೇಹ ಹೊಂದುವಂತೆ ಸಲಹಲಾಗುತ್ತದೆ.ಬಹುತೇಕ ಗ್ರಾಮಗಳಲ್ಲಿ ದೇವಸ್ಥಾನದ ಗೂಳಿ ಎಂದೇ ಸಾಕಲಾಗಿರುತ್ತದೆ. ವಿಶೇಷ ವಿಧಿ ವಿಧಾನಗಳೊಂದಿಗೆ ಆ ಗೂಳಿಗಳನ್ನು ದೇವಸ್ಥಾನದ ವತಿಯಿಂದಲೇ ಸಾಕಲಾಗಿರುತ್ತದೆ. ಅದು ದೇವರಿಗೆ ಮುಡಿಪಾಗಿರುವ ಪ್ರಾಣಿಯೆಂದು ಗ್ರಾಮದ ಜನರು ಅದಕ್ಕೆ ವಿಶೇಷ ಗೌರವವನ್ನು ಕೊಡುತ್ತಾರೆ. ಹಬ್ಬ ಹರಿದಿನಗಳ ಸಂಧರ್ಭಗಳಲ್ಲಿ ಆ ಗೂಳಿಗಳಿಗೆ ಪೂಜೆಯನ್ನು ಏರ್ಪಾಟು ಮಾಡುತ್ತಾರೆ. ದೇವಸ್ಥಾನದ ಹಸುವು ಊರಿನ ಎಲ್ಲಾ ಸಾಕುಪ್ರಾಣಿಗಳಿಗೆ ಮುಖ್ಯಸ್ಥನಂತೆ ಗ್ರಾಮದ ಜನರು ಭಾವಿಸುತ್ತಾರೆ, ಇಂತಹ ಪೂಜನೀಯ ಗೂಳಿಗಳು ಜಲ್ಲಿಕಟ್ಟು ಕ್ರೀಡೆಯಲ್ಲಿ ಪಾಲ್ಗೊಳ್ಳುವುದು ಸಂಕ್ರಾಂತಿ ಹಬ್ಬಕ್ಕೆ ವಿಶೇಷ ಕಳೆ ತರುತ್ತದೆ. ಕಂಗಾಯಂ ತಳಿಯ ಗೂಳಿಗಳು ಇದರಲ್ಲಿ ಬಳಕೆಯಾಗುತ್ತವೆ.
ಹಿನ್ನೆಲೆ
ಪುರಾತನ ತಮಿಳು ಸಂಗಮ ಕುಲದಲ್ಲಿ ಜಲ್ಲಿಕಟ್ಟನ್ನು ಎರುತಳುವಲ್ ಎಂಬ ಹೆಸರಿನಲ್ಲಿ ಚಾಲ್ತಿಯಲ್ಲಿಟ್ಟಿದ್ದರು. ಎರು ತಳುವಲ್ ಎಂಬ ಹೆಸರಿನ ಅರ್ಥ ಗೂಳಿಯನ್ನು ನಿಯಂತ್ರಿಸುವುದು ಎಂದೇ ಆಗಿದೆ. ಇದೆ ಕ್ರೀಡೆಯನ್ನು ಜಲ್ಲಿಕಟ್ಟು ಎಂದು ಕರೆಯಲು ಮುಖ್ಯ ಕಾರಣ ಈ ಕ್ರೀಡೆಗಾಗಿ ಹಣ ಕಟ್ಟಿ ಆಡುತ್ತಿದ್ದುದು. ಜಲ್ಲಿಕಟ್ಟು ಎಂಬ ಪದ ಜನ್ಮ ತಳೆದಿರುವುದು 'ಸಲ್ಲಿಕಟ್ಟು' ಎಂಬ ಪದದಿಂದ 'ಸಲ್ಲಿ' ಎಂದರೆ ನಾಣ್ಯಗಳು ಹಾಗು ಕಟ್ಟು ಎಂದರೆ ಕನ್ನಡ ಭಾಷೆಯ ಕಟ್ಟು ಪದದ ಅರ್ಥವೇ ಬರುತ್ತದೆ. ಈ ಕ್ರೀಡೆಗಾಗಿ ನಾಣ್ಯಗಳನ್ನು ಪಣವಾಗಿ ಕಟ್ಟುತ್ತಿದ್ದ ಕಾರಣ ಜಲ್ಲಿ ಕಟ್ಟು ಎಂಬ ಹೆಸರು ಬಂದಿದೆ. ಪಣವಾಗಿ ಇಡುತ್ತಿದ್ದ ನಾಣ್ಯಗಳನ್ನು ಗೂಳಿಯ ಕೊಂಬಿಗೆ ಕಟ್ಟಿ ಬಿಡಲಾಗುತ್ತಿತ್ತು. ಆ ನಾಣ್ಯಗಳನ್ನು ಯಾರು ಕೊಂಬಿನಿಂದ ಬಿಡಿಸಿ ಕೊಳ್ಳುತ್ತಾರೋ ಹಣ ಅವರದೇ.
ಇತಿಹಾಸ
ಜಲ್ಲಿ ಕಟ್ಟು ಕ್ರೀಡೆಯ ಇತಿಹಾಸ ಕ್ರಿಸ್ತ ಪೂರ್ವದ್ದು. ಕ್ರಿ.ಪೂ ೪೦೦ ರಿಂದ ಕ್ರಿ.ಪೂ ೧೦೦ ತಮಿಳು ಶಾಸ್ತ್ರೀಯ ಯುಗದಲ್ಲೇ ಈ ಕ್ರೀಡೆ ಜನಿಸಿದೆ ಎಂದು ಅಂದಾಜಿಸಲಾಗಿದೆ. ತಮಿಳಿನ ಆಯರ್ ಹಾಗು ಯಾದವ ಕುಲಗಳಲ್ಲಿ ಈ ಕ್ರೀಡೆ ಸಾಮಾನ್ಯವಾಗಿತ್ತು. ಮೊದಲು ಪುರಾತನ ತಮಿಳು ಪ್ರಾಂತದ 'ಮುಲ್ಲೈ' ಪ್ರದೇಶದಲ್ಲಿ ಈ ಕ್ರೀಡೆ ಚಾಲ್ತಿಯಲ್ಲಿದ್ದು, ಆಟಗಾರರ ಚಾಣಾಕ್ಷತನ, ಧೈರ್ಯವಂತಿಕೆ, ಚತುರತನಗಳನ್ನೂ ಒರೆಗೆ ಹಚ್ಚುವ ಕ್ರೀಡೆಯಾಗಿದ್ದು ಬಹುಮಾನ ರೂಪದಲ್ಲಿ ಹಣವನ್ನು ಹಾಗು ಗೌರವವನ್ನು ಗಳಿಸುವ ಕಾರಣದಿಂದ ಕ್ರಮೇಣ ತಮಿಳುನಾಡಿನಾದ್ಯಂತ ಜನಪ್ರಿಯವಾಗಿದೆ. ಸಿಂಧು ನದಿ ವ್ಯಾಪ್ತಿಯ ಪುರಾತನ ನಾಗರೀಕತೆಯಲ್ಲೂ ಗೂಳಿ ಕಾಳಗದ ಕುರುಹುಗಳಿದ್ದು ಅವುಗಳನ್ನು ದೆಹಲಿಯ ರಾಷ್ಟ್ರೀಯ ವಸ್ತು ಪ್ರದರ್ಶನಾಲಯದಲ್ಲಿ ಇರಿಸಲಾಗಿದೆ. ಮದುರೈ ಬಳಿಯ ಗುಹೆಯೊಂದರಲ್ಲಿ ಗೂಳಿ ಕಾಳಗದ ವರ್ಣ ಚಿತ್ರವೂ ದೊರಕಿದ್ದು ಅದು ಸುಮಾರು ಎರಡೂವರೆ ಸಾವಿರ ವರ್ಷದ ಹಿಂದಿನದ್ದು ಎಂದು ಅಂದಾಜಿಸಲಾಗಿದೆ. ಜಲ್ಲಿಕಟ್ಟು ಕ್ರೀಡೆಯ ಕೆತ್ತನೆಯಿರುವ ಶಾಸನವೊಂದು ತಮಿಳುನಾಡಿನ ಸರ್ಕಾರಿ ವಸ್ತುಪ್ರದರ್ಶನಾಲಯದಲ್ಲಿದೆ.
ಜಲ್ಲಿಕಟ್ಟು ನಿಷೇಧ
ವಿವಿಧ ಪ್ರಾಣಿ ದಯಾ ಸಂಘಟನೆ ಹಾಗು ಪೇಟಾ(PETA) ೨೦೦೪ ರಿಂದಲೇ ಜಲ್ಲಿಕಟ್ಟು ಕ್ರೀಡೆಯನ್ನು ವಿರೋಧಿಸುತ್ತಾ ಬಂದಿವೆ. ಗೂಳಿಗೆ ಅಥವಾ ಕ್ರೀಡೆಯಲ್ಲಿ ಪಾಲ್ಗೊಳ್ಳುವ ಮನುಷ್ಯರಿಗೆ ಕ್ರೀಡೆಯಲ್ಲಿ ಅಪಘಾತ ಸಂಭವಿಸಿದ ಉದಾಹರಣೆಗಳಿವೆ.
ಉಲ್ಲೇಖಗಳು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ಕೋಮಲ್ (ನಟ)
thumb ಕೋಮಲ್ ಕುಮಾರ್ (ಜನನ 4 ಜುಲೈ 1973), ಇವರನ್ನು ಕೋಮಲ್ ಎಂದೂ ಕರೆಯಲಾಗುತ್ತದೆ, ಇವರು ಒಬ್ಬ ಕನ್ನಡ ನಟ ಮತ್ತು ಚಲನಚಿತ್ರ ನಿರ್ಮಾಪಕರು ಕನ್ನಡ ಚಿತ್ರರಂಗದಲ್ಲಿ ಅವರ ಕೆಲಸಕ್ಕಾಗಿ ಹೆಸರುವಾಸಿಯಾಗಿದ್ದಾರೆ. ಅವರು 1992 ರಲ್ಲಿ ಸೂಪರ್ ನನ್ ಮಗ ಚಿತ್ರದ ಮೂಲಕ ನಟನೆಗೆ ಪಾದಾರ್ಪಣೆ ಮಾಡಿದರು. ಅಂದಿನಿಂದ, ಕೋಮಲ್ 100 ಕ್ಕೂ ಹೆಚ್ಚು ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ, ಆರಂಭದಲ್ಲಿ ಪೋಷಕ ನಟನಾಗಿ ಹಾಸ್ಯ ಪಾತ್ರಗಳಲ್ಲಿ, ನಂತರ ಪ್ರಮುಖ ಪಾತ್ರಗಳಲ್ಲಿ  ನಟಿಸಿದ್ದಾರೆ. ಅವರು ನಟ ಜಗ್ಗೇಶ್ ಅವರ ಕಿರಿಯ ಸಹೋದರ, ಅವರೊಂದಿಗೆ ಆಗಾಗ್ಗೆ ವೃತ್ತಿಪರವಾಗಿ ಸಹಕರಿಸಿದ್ದಾರೆ.
2003 ರಲ್ಲಿ ತವರಿಗೆ ಬಾ ತಂಗಿ ಚಿತ್ರದಲ್ಲಿ ಪೋಷಕ ನಟನ ಪಾತ್ರಕ್ಕಾಗಿ ಕೋಮಲ್ ಅವರು ಅತ್ಯುತ್ತಮ ಪೋಷಕ ನಟನೆಗಾಗಿ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯನ್ನು ಗೆದ್ದಿದ್ದಾರೆ. ಅವರು 2006 ರಲ್ಲಿ ನೀನೆಲ್ಲೋ ನಾನಲ್ಲೇ ಅವರ ಅಭಿನಯಕ್ಕಾಗಿ ಸೌತ್ ಫಿಲ್ಮ್‌ಫೇರ್ ಪ್ರಶಸ್ತಿಯನ್ನು ಗೆದ್ದಿದ್ದಾರೆ.
ಆರಂಭಿಕ ಜೀವನ ಮತ್ತು ಕುಟುಂಬ
ಕೋಮಲ್ ಅವರು ಕೈಗಾರಿಕೋದ್ಯಮಿಗಳ ಉತ್ತಮ ಕುಟುಂಬದಲ್ಲಿ ಜನಿಸಿದರು. ಅವರು ಊಟಿಯಲ್ಲಿ ತಮ್ಮ ಅಧ್ಯಯನವನ್ನು ಪೂರ್ಣಗೊಳಿಸಿದರು. ಅವರು ಶಿಕ್ಷಣದಲ್ಲಿ ಆಸಕ್ತಿ ಕಳೆದುಕೊಳ್ಳುವ ಮೊದಲು ನಾಗರಿಕ ಸೇವಾ ಪರೀಕ್ಷೆಗಳನ್ನು ತೆಗೆದುಕೊಳ್ಳಲು ಆಸಕ್ತಿ ಹೊಂದಿದ್ದರು. ಅವರು ತರುವಾಯ ಪುಣೆಯಲ್ಲಿನ ಫಿಲ್ಮ್ ಅಂಡ್ ಟೆಲಿವಿಷನ್ ಇನ್‌ಸ್ಟಿಟ್ಯೂಟ್‌ನಲ್ಲಿ ಸಿನಿಮಾಟೋಗ್ರಫಿಯ ಕೋರ್ಸ್ ಅನ್ನು ಮುಂದುವರಿಸಲು ಬಯಸಿದ್ದರು, ಆದರೆ "ಕಲೆಯಲ್ಲಿನ ನನ್ನ ಶೈಕ್ಷಣಿಕ ಹಿನ್ನೆಲೆಯಿಂದಾಗಿ ಅದನ್ನು ಮಾಡಲು ಸಾಧ್ಯವಾಗಲಿಲ್ಲ" ಎಂದಿದ್ದಾರೆ. ನಂತರ ಅವರು "ಸಣ್ಣ ಪಾತ್ರಗಳನ್ನು ಮಾಡುವ" ನಟನೆಯನ್ನು ತೆಗೆದುಕೊಂಡರು. ಅವರ ಸಹೋದರ ಜಗ್ಗೇಶ್ ಕನ್ನಡ ಚಿತ್ರರಂಗದಲ್ಲಿ ಸ್ಥಾಪಿತ ನಟ. ಕೋಮಲ್ ಅವರ ಸೋದರಳಿಯರಾದ ಗುರುರಾಜ್ ಮತ್ತು ಯೆತಿರಾಜ್ ಕೂಡ ನಟರು. ಅವರ ಪತ್ನಿ ಅನಸೂಯಾ ಕೋಮಲ್ ಕುಮಾರ್ ಕಾಲ್ ಮಂಜ ಚಿತ್ರವನ್ನು ನಿರ್ಮಿಸಿರುವ ನಿರ್ಮಾಪಕಿ. ದಂಪತಿಗಳು ತಮ್ಮ ಹೋಮ್ ಬ್ಯಾನರ್ ಸೌಂದರ್ಯ ಲಹರಿ ಕಂಬೈನ್ಸ್ ಅಡಿಯಲ್ಲಿ ಚಿತ್ರವನ್ನು ಬಿಡುಗಡೆ ಮಾಡಿದರು.
ವೃತ್ತಿ
ಕೋಮಲ್ ತನ್ನ ಸಹೋದರನ 1992 ರ ಚಲನಚಿತ್ರ ಸೂಪರ್ ನನ್ ಮಗದಲ್ಲಿ ಪೋಷಕ ಪಾತ್ರವನ್ನು ನಿರ್ವಹಿಸುವ ಮೂಲಕ ಚಲನಚಿತ್ರಕ್ಕೆ ಪಾದಾರ್ಪಣೆ ಮಾಡಿದರು. ಮಿಲಿಟರಿ ಮಾವ (1993) ದಲ್ಲಿ, ಅವರು ಪ್ರಮುಖ ಪಾತ್ರದಲ್ಲಿ ನಟಿಸಿದರು. 2003 ರಲ್ಲಿ ಡೆಕ್ಕನ್ ಹೆರಾಲ್ಡ್‌ಗೆ ನೀಡಿದ ಸಂದರ್ಶನದಲ್ಲಿ ಅವರು ನೆನಪಿಸಿಕೊಂಡರು, "ದುರದೃಷ್ಟವಶಾತ್, ಆ ಚಿತ್ರವು ಶೋಚನೀಯವಾಗಿ ವಿಫಲವಾಯಿತು ಮತ್ತು ನಾನು ನಟನೆಯಲ್ಲಿ ಆಸಕ್ತಿಯನ್ನು ಕಳೆದುಕೊಂಡೆ. ಆದರೆ ನನ್ನ ಸಹೋದರನು ಹೆಚ್ಚಿನ ನಟನಾ ಕಾರ್ಯಗಳನ್ನು ತೆಗೆದುಕೊಳ್ಳಲು ನನ್ನನ್ನು ಪ್ರೋತ್ಸಾಹಿಸುತ್ತಲೇ ಇದ್ದನು. ಬಿಡಬೇಡ ಎಂದು ಅವರು ಯಾವಾಗಲೂ ನನಗೆ ಸಲಹೆ ನೀಡುತ್ತಿದ್ದರು. ಅವರು " ಸೋಮ (1996) ದಲ್ಲಿ ನನ್ನ ಸಹೋದರ ಜಗ್ಗೇಶ್ ಮತ್ತು ಮಾಲಾಶ್ರೀ ಅವರ ಸಹೋದರಿ ಸುಭಾಶ್ರೀ ವಿರುದ್ಧ ನನ್ನ ಖಳನಾಯಕನ ಪಾತ್ರವನ್ನು ಮಾಲಾಶ್ರೀ ಅವರು ತುಂಬಾ ಮೆಚ್ಚಿದರು, ಅವರು ತಮ್ಮ ಮುಂದಿನ ಚಲನಚಿತ್ರ ಲೇಡಿ ಕಮಿಷನರ್ನಲ್ಲಿ ಅವರ ಸಹೋದರನ ಪಾತ್ರಕ್ಕೆ ನನ್ನನ್ನು ಆಯ್ಕೆ ಮಾಡಿದರು." ಅವರು ನಟಿಸಿದ ಇತರ ಚಿತ್ರಗಳ ಸರಣಿಯು ಉತ್ತಮವಾಗಿ ಕಾರ್ಯನಿರ್ವಹಿಸಲು ವಿಫಲವಾದ ನಂತರ ಅಥವಾ ಅವರನ್ನು ಗುರುತಿಸುವಲ್ಲಿ ವಿಫಲವಾದ ನಂತರ, ಇದು ತವರಿಗೆ ಬಾ ತಂಗಿ (2002) ನಲ್ಲಿ ತಮ್ಮ ಅಭಿನಯಕ್ಕಾಗಿ ಅವರು ಮೆಚ್ಚುಗೆಯನ್ನು ಪಡೆದರು. ಅವರು ತರುವಾಯ ಕತ್ತೆಗಳು ಸಾರ್ ಕತ್ತೆಗಳು (2003) ನಲ್ಲಿ ನಟಿಸಿದರು.
ಮಿಸ್ಟರ್ ಗರಗಸ (2008) ಚಿತ್ರದಲ್ಲಿ ಕೋಮಲ್ ಪ್ರಮುಖ ಪಾತ್ರವನ್ನು ನಿರ್ವಹಿಸಿದ್ದಾರೆ. ಆದಾಗ್ಯೂ, 2009 ರಲ್ಲಿ ಬಿಡುಗಡೆಯಾದ ಚಮ್ಕಾಯಿಸಿ ಚಿಂದಿ ಉಡಾಯಿಸಿಯಲ್ಲಿ ಅವರ ಸೋದರ ಮಾವ ಮತ್ತು ಅವರ ಪತ್ನಿ ನಿರ್ಮಿಸಿದ ನಾಯಕ ನಟನಾಗಿ ಅವರು ಬ್ರೇಕ್ ಪಡೆದರು. ಅಂದಿನಿಂದ ಮರ್ಯಾದಾ ರಾಮಣ್ಣ, ಕಾಲ್ ಮಂಜ ಮುಂತಾದ ಚಿತ್ರಗಳಲ್ಲಿ ಸೋಲೋ ಹೀರೋ ಆಗಿ ನಟಿಸಿದ್ದಾರೆ.
ಅವರ 2012 ರ ಚಲನಚಿತ್ರ ಗೋವಿಂದಾಯ ನಮಃ ಅವರನ್ನು ಸ್ಟಾರ್‌ಡಮ್ ಸ್ಥಾನಮಾನಕ್ಕೆ ತಳ್ಳುವ ಬ್ಲಾಕ್‌ಬಸ್ಟರ್ ಎಂದು ಘೋಷಿಸಲಾಗಿದೆ. ಪಾರುಲ್ ಯಾದವ್ ಮತ್ತು ಅವರೇ ಒಳಗೊಂಡ " ಪ್ಯಾರ್ಗೆ ಆಗ್ಬಿಟ್ಟೈತೆ" ಹಾಡು ಅಂತರ್ಜಾಲದಲ್ಲಿ ವೈರಲ್ ಆಗಿದೆ. ವಾಣಿಜ್ಯ ವೈಫಲ್ಯಗಳ ಸರಮಾಲೆಯ ನಂತರ, ಕೋಮಲ್ ಹಾರರ್-ಹಾಸ್ಯ ನಮೋ ಭೂತಾತ್ಮದಲ್ಲಿ ನಟಿಸಿದರು, ಈ ಪ್ರದರ್ಶನವು ವಿಮರ್ಶಕರಿಂದ ಉತ್ತಮವಾಗಿ ಸ್ವೀಕರಿಸಲ್ಪಟ್ಟಿತು. ಬೆಂಗಳೂರು ಮಿರರ್‌ನ ಶ್ಯಾಮ್ ಪ್ರಸಾದ್ ಎಸ್. "ಕೋಮಲ್ ತನ್ನ ಕೆಲಸವನ್ನು ಚೆನ್ನಾಗಿ ಮಾಡಿದ್ದಾರೆ" ಚಿತ್ರ ಬಿಡುಗಡೆಗೂ ಮುನ್ನ ಕೋಮಲ್  ವಾಣಿಜ್ಯಿಕವಾಗಿ ವಿಫಲವಾದರೆ ಕನ್ನಡ ಚಿತ್ರಗಳನ್ನು ತೊರೆಯುವುದಾಗಿ ಹೇಳಿದ್ದರು. ಹಾಸ್ಯ ಪಾತ್ರಗಳನ್ನು ಮಾತ್ರ ನಿರ್ವಹಿಸಬಲ್ಲ ನಟನಾಗಿ ಟೈಪ್‌ಕಾಸ್ಟ್ ಮಾಡಿದ ನಂತರ, ಕೋಮಲ್ ಅವರು ಕೆಂಪೇಗೌಡ 2 (2019) ಎಂಬ ಕಾಪ್ ಚಲನಚಿತ್ರದಲ್ಲಿ ನಟಿಸಿದರು, ಅವರು ಅದಕ್ಕಾಗಿ ೨೬ ಕಿಲೋಗಳಷ್ಟು ತೂಕವನ್ನು ಆ ಪಾತ್ರಕ್ಕಾಗಿ ಕಳೆದುಕೊಂಡಿದ್ದರು.
ಬಾಹ್ಯ ಕೊಂಡಿಗಳು
ವರ್ಗ:೧೯೭೩ ಜನನ ವರ್ಗ:ಜೀವಂತ ವ್ಯಕ್ತಿಗಳು
ಉತ್ತರಕಾಂಡ
ಮುದ್ರಣದ ಹಿನ್ನಲೆ
೨೦೧೭ರ ಜನವರಿ ೧೬ ರಂದು ಉತ್ತರಕಾಂಡ ಕಾದಂಬರಿಯ ಮೊದಲ ಆವೃತ್ತಿ ಮುದ್ರಣ ಕಂಡಿತು. ಬಿಡುಗಡೆಯಾದ ಮೊದಲ ದಿನವೇ 'ಉತ್ತರಕಾಂಡ' ಪುಸ್ತಕದ ಮೊದಲ ಆವೃತ್ತಿ ಬಿಕರಿಯಾದ ಕಾರಣ ಎರಡನೇ ಆವೃತ್ತಿಯ ಮುದ್ರಣವನ್ನು ಪ್ರಾರಂಭಿಸಲಾಯಿತು.
ಉಲ್ಲೇಖಗಳು
ವರ್ಗ:ಎಸ್. ಎಲ್. ಭೈರಪ್ಪನವರ ಕೃತಿಗಳು ವರ್ಗ: ಕನ್ನಡ ಕಾದಂಬರಿಗಳು
ಸಣ್ಣ ಜಾಜಿ
thumb right|thumb ಸಣ್ಣ ಜಾಜಿ ಹಬ್ಬಿ ಬೆಳೆಯುವ ಪೊದೆ ಬಗೆಯದು. ಗಟ್ಟಿಮುಟ್ಟಾಗಿ ಬೆಳೆಯುತ್ತದೆ. ಇದರ ಸಸ್ಯಶಾಸ್ತ್ರೀಯ ಹೆಸರು ಜಾಸ್ಮಿನಮ್ ಅಫಿಸಿನೇಲ್. ಇದು ಕಾಕಸಸ್ ಮತ್ತು ಏಷ್ಯಾದ ಭಾಗಗಳಿಗೆ ಸ್ಥಳೀಯವಾಗಿದೆ.
ಬೇಸಿಗೆಯಲ್ಲಿ ಇದರ ಹೂವುಗಳ ತೀಕ್ಷ್ಣ ಪರಿಮಳಕ್ಕಾಗಿ ಸಮಶೀತೋಷ್ಣ ಭಾಗಗಳಾದ್ಯಂತ ತೋಟಗಾರರು ಇದಕ್ಕೆ ವಿಶೇಷವಾಗಿ ಪ್ರಾಮುಖ್ಯ ನೀಡುತ್ತಾರೆ.
ಗುಣಲಕ್ಷಣಗಳು
ಅಭಿಮುಖ ರೀತಿಯ ಏಕ ಪಿಚ್ಛಕ ಸಂಯುಕ್ತ ಎಲೆಗಳನ್ನು ಪಡೆದಿದೆ. ಪ್ರತಿ ಎಲೆಯಲ್ಲಿ 3-7 ಪತ್ರಕಗಳುಂಟು. ತುದಿಯ ಪತ್ರಕ ಉಳಿದವಕ್ಕಿಂತ ದೊಡ್ಡದು. ರೆಂಬೆಗಳ ಅಗ್ರಭಾಗದಲ್ಲಿ ಲಘು ಸಂಖ್ಯೆಯ ಹೂಗಳುಳ್ಳ ಸೀಮಾಕ್ಷಿ ಮಂಜರಿಗಳು ಮೂಡುವುವು. ಒಮ್ಮೊಮ್ಮೆ ಮಂಜರಿಯಲ್ಲಿ ಒಂದೇ ಹೂವಿರುವುದುಂಟು. ಹೂಗಳ ಬಣ್ಣ ಬಿಳಿ. ಪ್ರತಿ ಹೂವಿನಲ್ಲಿ 4-5 ದಳ ಅಷ್ಟೇ ಸಂಖ್ಯೆಯ ನಿದಳಗಳಿವೆ. ಹೂ ಅರಳುವ ಕಾಲ ಜುಲೈ-ಅಕ್ಟೋಬರ್, ಪರ್ಷಿಯ ಅಥವಾ ಕಾಶ್ಮೀರ ಇದರ ತವರು ಎನ್ನಲಾಗಿದೆ.
ಉಲ್ಲೇಖಗಳು
ವರ್ಗ:ಸಸ್ಯಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರಾಮದಾಸ್ ಕಟಾರಿ
ರಾಮದಾಸ್ ಕಟಾರಿ ಭಾರತೀಯ ನೌಕಾಬಲದ ವರಿಷ್ಠ ಹುದ್ದೆಗೆ ಏರಿದ ಪ್ರಥಮ ಭಾರತೀಯ. ರಾಮದಾಸ್ ಡಿ.ಕಟಾರಿಯವರ ಜನನ ತಮಿಳುನಾಡಿನ ಚೆಂಗಲ್ಪೇಟೆಯಲ್ಲಿ. ನೌಕಾಬಲದ ಡಫರಿನ್ ಎಂಬ ಶಿಕ್ಷಣ ನೌಕೆಯಲ್ಲಿ ಮೊದಲು ಶಿಕ್ಷಣ ದೊರೆಯಿತು. ಮುಂದೆ ಎರಡನೆಯ ಮಹಾಯುದ್ಧದಲ್ಲಿ ಅಟ್ಲಾಂಟಿಕ್ ಮತ್ತು ಹಿಂದೂ ಸಾಗರಗಳಲ್ಲಿ ಯುದ್ಧಾನುಭವ ಗಳಿಸಿದರು. ಸ್ವಲ್ಪಕಾಲ ನೌಕಾಬಲದಲ್ಲಿ ಶಿಕ್ಷಕರಾಗಿಯೂ ಇದ್ದರು. ಐ.ಎನ್.ಎಸ್, ಕೃಷ್ಣ ಎಂಬ ಹಡಗಿನ ನಾಯಕರಾಗಿದ್ದಾಗ ಭಾರತದ ಮೊದಲನೆಯ ಐ.ಎನ್.ಎಸ್. ನ್ಯೂ ಡೆಲ್ಲಿ ಎಂಬ ಹೆಸರಿನ ಕ್ರೂಸರ್ ನೌಕೆಗೆ ಸೇರಿಕೊಳ್ಳಲು ಇಂಗ್ಲೆಂಡಿಗೆ ತೆರಳಿದರು. ಜುಲೈ 1948ರಲ್ಲಿ ಅದನ್ನು ವಹಿಸಿ ಕೊಂಡಂದಿನಿಂದ 1949ರ ಆದಿ ಭಾಗದವರೆಗೆ ಭಾರತದ ಪ್ರಥಮ ಪತಾಕಾ ನೌಕೆಯ (ಫ್ಲಾಗ್ಶಿಪ್) ಮುಖ್ಯಸ್ಥರು ಇವರೇ. ಆ ಬಳಿಕ ಭಾರತೀಯ ನೌಕಾದಳದ ಡಿಸ್ಟ್ರಾಯರ್ ಪಡೆಯ ಅಧಿನಾಯಕರಾಗಿ ಕೆಲಸಮಾಡಿ ಮುಂದೆ ಐ.ಎನ್.ಎಸ್. ರಾಜಪುತ್ ಎಂಬ ನೌಕೆಯ ನಾಯಕತ್ವವನ್ನು ವಹಿಸಿಕೊಂಡರು. 1954ರಲ್ಲಿ ನೌಕಾಬಲದ ಉಪಮುಖ್ಯಸ್ಥರಾದರು. ಏಪ್ರಿಲ್ 1958ರಲ್ಲಿ ಇವರು ವೈಸ್ ಅಡ್ಮಿರಲ್ ದರ್ಜೆಗೆ (ಅಂದಿನ ವರಿಷ್ಠ ದರ್ಜೆ) ಬಡ್ತಿ ಪಡೆದು ನೌಕಾಬಲದ ಮುಖ್ಯಸ್ಥರಾದರು. ನಿವೃತ್ತರಾದುದು 1962ರಲ್ಲಿ.
ವರ್ಗ:ಭಾರತೀಯ ನೌಕಾಪಡೆಯ ಮುಖ್ಯಸ್ಥರು ವರ್ಗ:ಭಾರತೀಯ ನೌಕಾ ಸೇನೆ
ತಿಗಣಿಬಿದರಿ
ತಿಗಣಿಬಿದರಿ ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಮುಸ್ಲಿಂ ಮತ್ತು ಹಿಂದೂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ತರಕಾರಿ ಬೆಳೆಗಳು
ಮೆಳ್ಳೆಗಣ್ಣು
right|ಮೆಳ್ಳೆಗಣ್ಣಿನಿಂದ ಕಣ್ಣುಗಳು ಒಂದು ಬಿಂದುವಿಗೆ ಗುರಿಯಿಟ್ಟು ನೋಡಲಾಗುವುದಿಲ್ಲ. ಇಲ್ಲಿ ಎಕ್ಸೊಟ್ರೋಪಿಯಾದ ಪ್ರಕಾರವನ್ನು ತೋರಿಸಲಾಗಿದೆ
ತಿಗಣಿಬಿದರಿ
ಬೆಳೆ
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಮೆಳ್ಳೆಗಣ್ಣು
ಮೆಳ್ಳೆಗಣ್ಣು (ಮಾಲುಗಣ್ಣು) ಎಂದರೆ ಒಂದು ವಸ್ತುವನ್ನು ನೋಡುವಾಗ ಕಣ್ಣುಗಳು ಒಂದಕ್ಕೊಂದು ಹೊಂದದಿರುವ ಸ್ಥಿತಿ. ಇಕ್ಕಣ್ಣಿನ (ಬೈನಾಕ್ಯುಲಾರ್) ನೋಟ ಚೆನ್ನಾಗಿರಬೇಕಾದರೆ ಎರಡು ಕಣ್ಣುಗಳ ಚಲನೆಯೂ ಒಂದಕ್ಕೊಂದು ಹೊಂದಿಕೊಂಡಿರಬೇಕು ಒಂದೊಂದು ಕಣ್ಣುಗುಡ್ಡೆ ಸುತ್ತ ಆರು ಸ್ನಾಯುಗಳೂ ಮಿದುಳಲ್ಲಿ ಅವಕ್ಕೆ ಸಂಬಂಧಿಸಿದ ಹೊಂದುಗೂಡಿಸುವ ನರಕೇಂದ್ರಗಳೂ ಇವೆ. ವರ್ಷದ ಎಳೆಗೂಸು ತನ್ನ ಕಣ್ಣುಗಳ ಚಲನೆಯನ್ನು ಅಂಕೆಗೆ ತರುವುದನ್ನು ಕಲಿತುಕೊಳ್ಳುತ್ತದೆ. ಇದಕ್ಕೆ ಅಡ್ಡಿ ಬರುವ ಕಾರಣಗಳು ಕೆಲವಿದೆ. ಎರಡು ಕಣ್ಣುಗಳೂ ದೂರನೋಟದವೋ ಹತ್ತೆ ನೋಟದವೋ ಆಗಿರಬಹುದು, ಎರಡು ಕಣ್ಣುಗುಡ್ಡೆಗಳ ಬೆಳೆವಣಿಗೆಯಲ್ಲಿ ವ್ಯತ್ಯಾಸವಿರಬಹುದು. ಕಣ್ಣು ಹೊರಗಿನ ಸ್ನಾಯುಗಳ ಬಲ ಒಂದೊಂದರಲ್ಲಿ ಒಂದೊಂದು ಮಟ್ಟಕ್ಕೆ ಇರಬಹುದು. ಮೆದುಳಲ್ಲಿ ಹತೋಟಿ ಕೇಂದ್ರಗಳ ವಿಕಾಸ ಕುಂದಿರಬಹುದು. ಹೀಗೆ ಯಾವ ಮಟ್ಟದಲ್ಲಿ ಕೆಟ್ಟಿದ್ದರೂ ಒಟ್ಟಾರೆ ಪರಿಣಾಮ ಮಾತ್ರ ಒಂದೇ. ಗಮನ ಸೆಳೆವ ವಸ್ತುವಿನಲ್ಲಿ ಒಂದು ಕಣ್ಣು ನೇರವಾಗಿ ನೆಟ್ಟಿದ್ದರೆ, ಇನ್ನೊಂದು ಕಣ್ಣು ಒಳಕ್ಕೋ ಹೊರಕ್ಕೋ ಮೇಲಕ್ಕೋ ಕೆಳಕ್ಕೋ ತಿರುಗಿರುತ್ತದೆ. ಇದಕ್ಕೆ ಮೆಳ್ಳೆಗಣ್ಣು (ಸ್ಕ್ವಿಂಟ್, ಸ್ಟ್ರಬೀಸ್ಮಸ್) ಎಂದಿದೆ. ಇದನ್ನು ವಿವರಿಸುವಾಗ ಯಾವ ದಿಕ್ಕಿನದೆಂದು ಸೂಚಿಸುವುದುಂಟು. ಒಂದೊಂದು ಬಾರಿ ಒಂದೊಂದು ಕಣ್ಣು ಹೀಗೆ ತಿರುಗುವುದೋ ಯಾವಾಗಲೂ ಇರುವುದೋ ಒಂದೊಂದು ಬಾರಿ ಬರುವುದೋ ಎಂಬುದನ್ನು ಗಮನಿಸಬೇಕು.
ತಿಗಣಿಬಿದರಿ
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಮೆಳ್ಳೆಗಣ್ಣು
ಎಳೆಮಕ್ಕಳಲ್ಲಿ ಮೆಳ್ಳೆಗಣ್ಣು ಕೇವಲ ಮೊಗದ ಅಂದ ಕೆಡಿಸುವುದು ಮಾತ್ರವಲ್ಲ: ಮೆಳ್ಳೆಗಣ್ಣಾಗಿದ್ದರೆ ಎರಡೂ ಕಣ್ಣುಗಳ ನಡುವೆ ಎಂದಿನ ಹೊಂದಾಣಿಕೆ ಬೆಳೆಯದು, ಬೇರೆಡೆಗೆ ತಿರುಗುವ ಕಣ್ಣಿನ ನೋಟದ ಬಲ ಕುಗ್ಗುತ್ತ ಹೋಗುತ್ತದೆ. ಒಂದೇ ಕಣ್ಣಿನ ಮಳ್ಳೆಗಣ್ಣಾಗಿದ್ದರೆ ತುಂಬ ಕೆಡುಕಾದ್ದರಿಂದ ಕೂಡಲೇ ಕಣ್ಣುವ್ಶೆದ್ಯರಿಗೆ ತೋರಿ ತಕ್ಕ ಚಿಕಿತ್ಸೆ ಮಾಡಿಸಬೇಕು.
ತಿಗಣಿಬಿದರಿ
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಮೆಳ್ಳೆಗಣ್ಣು
ಕಣ್ಣುಗಳ ಚಲನೆಯ ಇನ್ನೊಂದು ಸಾಮಾನ್ಯ ಬೇನೆಯಿದೆ. ಇದರಲ್ಲಿ ಎರಡು ಕಣ್ಣುಗಳ ನೋಟವೂ ನೆಟ್ಟಗಿದ್ದು. ಬೇನೆ ಬಿದ್ದಾಗಲೂ ಬೇಸರದ ದಣಿವಾದಾಗಲೂ ಒಂದು ಕಣ್ಣು ಒಳಕ್ಕೋ ಹೊರಕ್ಕೋ ತಿರುಗುವುದು, ಉಳಿದ ಹೊತ್ತಿನಲ್ಲೆಲ್ಲ ಚೆನ್ನಾಗಿರುತ್ತದೆ. ಬಿಟ್ಟು ಬಿಟ್ಟು ತೋರುವ ಈ ಮೆಳ್ಳೆಗಣ್ಣಿನಲ್ಲಿ ಮೆದುಳಿನ ನರಕೇಂದ್ರದ ಹತೋಟಿ ಕೆಲವೇಳೆ ತಪ್ಪಿರುತ್ತದೆ.
ತಿಗಣಿಬಿದರಿ
ಹಬ್ಬ
ಪ್ರತಿವರ್ಷ ರಂಜಾನ್,ಬಕ್ರೀದ್, ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು. ಹಾಗೂ ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಮೆಳ್ಳೆಗಣ್ಣು
ಬಿಟ್ಟು ಬಿಟ್ಟು ಬರುವ ಮೆಳ್ಳೆಗಣ್ಣಿಗೂ ಹೊರಗಾಣದ (ಲೇಟೆಂಟ್) ಬಗೆಯದಕ್ಕೂ ಸಂಬಂಧವಿದೆ. ಎರಡನೆಯದರಲ್ಲಿ ಒಂದು ಕಣ್ಣನ್ನು ಒಂದು ತೊಟ್ಟುಚೂರಿಂದ ಮುಚ್ಚಿದರೆ ಮೆಳ್ಳೆಗಣ್ಣು ಹೊರತೋರುವುದು. ಹೊರಗಾಣದ ಮೆಳ್ಳೆಗಣ್ಣಲ್ಲಿ ಕಣ್ಣು ತ್ರಾಸ ಇರುತ್ತದೆ.
ವರ್ಗ:ಕಣ್ಣಿನ ಅಸ್ವಸ್ಥತೆಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ತಿಗಣಿಬಿದರಿ
ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಕನ್ನಡ ಹಿರಿಯ ಪ್ರಾಥಮಿಕ ಶಾಲೆ ಹಾಗೂ ಸರಕಾರಿ ಉರ್ದು ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ವಿಜಯಪುರ
ಕರ್ನಾಟಕ
ವರ್ಗ:ವಿಜಯಪೂರ ತಾಲ್ಲೂಕಿನ ಹಳ್ಳಿಗಳು ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಬಿಜಾಪುರ ತಾಲ್ಲೂಕು
ಕೈಗಲ್ ಜಲಪಾತ
ಕೈಗಲ್ ಜಲಪಾತವು ಆಂಧ್ರಪ್ರದೇಶ ರಾಜ್ಯದ ಚಿತ್ತೂರು ಜಿಲ್ಲೆಯಲ್ಲಿದೆ ಮತ್ತು ಕೌಂಡಿನ್ಯ ವನ್ಯಜೀವಿ ಅಭಯಾರಣ್ಯದಿಂದ ಸುತ್ತುವರಿದಿದೆ.
ಹೆಸರು
ಕೈಗಲ್ ಜಲಪಾತ ಎಂದು ಇದು ಕರೆಯಲ್ಪಡುತ್ತದೆ. ಜಲಪಾತದಿಂದ ೨.೫ ಕಿಲೋಮೀಟರ್ ದೂರದಲ್ಲಿರುವ ಕೈಗಲ್ ಹಳ್ಳಿಯು ೧೩.೦೬೯೦° ಅಕ್ಷಾಂಶ ೭೮.೫೬೨೧° ರೇಖಾಂಶದಲ್ಲಿ ಇದೆ. ಇದು ಸರಾಸರಿ ೬೩೩ ಮೀಟರ್ ಎತ್ತರದಲ್ಲಿದೆ (೨,೦೭೯ ಅಡಿ) ಸ್ಥಳೀಯವಾಗಿ ಜಲಪಾತವನ್ನು ದುಮುಕುರಾಳ ಜಲಪಾತ ಎಂದು ಕರೆಯಲಾಗುತ್ತದೆ. ತೆಲುಗು ಹೆಸರು "ದುಮುಕುರಲ್ಲು ಜಲಪಾತ"ಕ್ಕೆ ಪ್ರಾಮುಖ್ಯ ಎಕೆ ಬಂದಿತೆಂದರೆ ಅದರ ಶಬ್ದವು ಮೇಲಿನಿಂದ ಕಲ್ಲುಗಳ ಬೀಳುವಿಕೆಯನ್ನು ಹೋಲುತ್ತದೆ.
ಕೈಗಲ್ ಜಲಪಾತದ ನೀರು
ಎಲ್ಲಾ ಋತುಮಾನಗಳಲ್ಲಿಯೂ ಜಲಪಾತವು ನೈಸರ್ಗಿಕವಾಗಿದೆ, ದೀರ್ಘಕಾಲಿಕವಾಗಿದೆ ಮತ್ತು ೪೦ ಅಡಿ ಎತ್ತರದ ದೊಡ್ಡ ಬಂಡೆಯಿಂದ ನೀರು ಬರುತ್ತದೆ. ಆದರೆ ವಾರ್ಷಿಕ ಮಳೆಗಾಲದಲ್ಲಿ ಇದರ ಪ್ರವಾಹ ಮತ್ತು ಸೌಂದರ್ಯ ಹೆಚ್ಚಾಗುತ್ತದೆ. ಜಲಪಾತದ ಕೆಳಗೆ ಹಲವಾರು ನೈಸರ್ಗಿಕ ಕೊಳಗಳಿವೆ. ಕಾಡಿನಲ್ಲಿನ ಪರಿಸ್ಥಿತಿಯು ನೈಸರ್ಗಿಕ ಹಾಳಾಗದ ಸುತ್ತಮುತ್ತಲಿನಿಂದಾಗಿ ಸಾಕಷ್ಟು ವಿಲಕ್ಷಣ ಪಕ್ಷಿಗಳು, ಪೊದೆಗಳು, ಮರಗಳು ಮತ್ತು ವನ್ಯಜೀವಿಗಳಿಗೆ ಹೆಚ್ಚುವರಿ ಪ್ರಯೋಜನವನ್ನು ನೀಡುತ್ತದೆ. ಈ ಜಲಪಾತವು ಕೈಗಾಲ್ ಹೊಳೆಯಿಂದ ರೂಪುಗೊಂಡಿದೆ. ಇದು ಕೌಂಡಿನ್ಯ ವನ್ಯಜೀವಿ ಅಭಯಾರಣ್ಯದಲ್ಲಿ ಹರಿಯುವ ಎರಡು ಹೊಳೆಗಳಲ್ಲಿ ಒಂದಾಗಿದೆ. ಇನ್ನೊಂದು ಕೌಡಿನ್ಯ ಹೊಳೆಯಾಗಿದೆ ಮತ್ತು ಇದು ತೀರ್ಥಂ ಪಂಚಾಯತಿ ಮತ್ತು ಬೈದ್ದಿಪಲ್ಲಿ ಮಂಡಲ್ ಅಡಿಯಲ್ಲಿ ಬರುತ್ತದೆ.
ಭೇಟಿ ನೀಡುವುದು
ಕೈಗಲ್ ಗ್ರಾಮವು ಕುಪ್ಪಂ - ಪಲಮನೇರ್ ಹೆದ್ದಾರಿಯಲ್ಲಿದೆ. ನೀವು ಕುಪ್ಪಂನಿಂದ ಚಾಲನೆ ಮಾಡುವಾಗ ಗ್ರಾಮವು ಬಲಕ್ಕೆ ಬರುತ್ತದೆ ಮತ್ತು ಜಲಪಾತವು ಹಳ್ಳಿಯಿಂದ ಸುಮಾರು ೨.೫ ಕಿಲೋಮೀಟರ್ ದೂರದಲ್ಲಿದೆ. ಜಲಪಾತದ ಬಹಳ ಹತ್ತಿರಕ್ಕೆ ಹೋಗಲು ಮಣ್ಣಿನ ರಸ್ತೆಯಿದ್ದು, ಅಲ್ಲಿಂದ ಸ್ವಲ್ಪ ದೂರ ನಡೆದರೆ ಅದು ನಿಮ್ಮನ್ನು ಜಲಪಾತಕ್ಕೆ ಕರೆದೊಯ್ಯುತ್ತದೆ. ಇಲ್ಲಿಗೆ ಭೇಟಿ ನೀಡಲು ಉತ್ತಮ ಸಮಯವೆಂದರೆ ಗರಿಷ್ಠ ಮಳೆಗಾಲದಲ್ಲಿ -- ಜೂನ್ ಮತ್ತು ಅಕ್ಟೋಬರ್ ನಡುವೆ. ಸುತ್ತಮುತ್ತಲಿನ ಪ್ರದೇಶಗಳ ಜನರಿಗೆ ಜಲಪಾತವು ವಿಶೇಷವಾಗಿ ಜನಪ್ರಿಯ ವನಭೋಜನ ತಾಣವಾಗಿದೆ. ಆಂಧ್ರಪ್ರದೇಶ ದಲ್ಲಿ ಇದುವೇ ಅತಿ ದೊಡ್ಡ ಜಲಪಾತವಾಗಿದೆ. ಅಧಿಕೃತ ಪ್ರವಾಸಿ ತಾಣದ ಲಿಂಕ್ ಅನ್ನು ಇಲ್ಲಿ ಹುಡುಕಿ
ಈ ಜಲಪಾತವು ವಾಸ್ತವವಾಗಿ ದೇವದೊಡ್ಡಿ ಮತ್ತು ಕೈಗಲ್ ಹಳ್ಳಿಯ ನಡುವೆ ಇದೆ. ಇತ್ತೀಚಿನ ದಿನಗಳಲ್ಲಿ, ಬಸ್ಸುಗಳು ಕೈಗಲ್‌ನಲ್ಲಿ ನಿಲ್ಲುತ್ತವೆ. ಪ್ರವೇಶದ್ವಾರದ ಬಳಿ ಹನುಮಂತ ದೇವರ ವರ್ಣಚಿತ್ರವಿದೆ. ಇಲ್ಲಿಂದ, ಸುಮಾರು ಎರಡು ಕಿಲೋಮೀಟರ್ ದಟ್ಟವಾದ ಕಾಡಿನಲ್ಲಿ ನಡೆಯಬೇಕು. ನೀವು ಕಣಿವೆಯನ್ನು ಪ್ರವೇಶಿಸುತ್ತಿದ್ದಂತೆ, ನದಿಯನ್ನು ದಾಟಿ ಎಡಕ್ಕೆ ತಿರುವು ತೆಗೆದುಕೊಳ್ಳುವ ಮೊದಲು ನೀವು ಖಂಡಿತವಾಗಿಯೂ ಕೆಳಗೆ ಬೀಳುವ ನೀರನ್ನು ಪ್ರೇಕ್ಷಣೆ ಮಾಡಬೇಕು.
ಜಲಪಾತದ ಬಳಿ ಒಂದು ಬೋರ್ಡ್ ಇದೆ, ಅದನ್ನು ಪೊಲೀಸ್ ಇಲಾಖೆಯು ಸ್ಥಾಪಿಸಿದೆ-- "ಯಾವುದೇ ಅತಿಕ್ರಮಣವಿಲ್ಲ".ಜಲಪಾತಕ್ಕೆ ಹೋಗುವ ಮುನ್ನ ಪೊಲೀಸ್ ನೆರವು ಅಥವಾ ಅನುಮೋದನೆ ಪಡೆಯುವುದು ಉತ್ತಮ.
ಉಲ್ಲೇಖ
<References />
ವರ್ಗ:ಜಲಪಾತಗಳು
ಅಜೀರ್ಣ
ಅಜೀರ್ಣ ದುರ್ಬಲಗೊಂಡ ಜೀರ್ಣಕ್ರಿಯೆಯ ಒಂದು ಸ್ಥಿತಿ. ಲಕ್ಷಣಗಳು ಮೇಲಿನ ಕಿಬ್ಬೊಟ್ಟೆಯ ಉಬ್ಬುವಿಕೆ, ಎದೆಯುರಿ, ವಾಕರಿಕೆ, ತೇಗುವಿಕೆ, ಅಥವಾ ಮೇಲು ಹೊಟ್ಟೆ ನೋವನ್ನು ಒಳಗೊಳ್ಳಬಹುದು. ಜನರು ತಿನ್ನುವಾಗ ನಿರೀಕ್ಷೆಗಿಂತ ಮೊದಲೇ ಹೊಟ್ಟೆ ತುಂಬಿದ ಅನಿಸಿಕೆಯನ್ನು ಸಹ ಅನುಭವಿಸಬಹುದು. ಅಜೀರ್ಣ ಒಂದು ಸಾಮಾನ್ಯ ಸಮಸ್ಯೆಯಾಗಿದ್ದು ಆಗಾಗ್ಗೆ ಜಠರ ಹಿಮ್ಮುಖ ಹರಿವು ರೋಗ ಅಥವಾ ಜಠರದುರಿತದಿಂದ ಉಂಟಾಗುತ್ತದೆ. ಅಲ್ಪ ಸಂಖ್ಯೆಯ ಸ್ವಲ ಭಾಗದಲ್ಲಿ ಅದು ಜಠರ ಹುಣ್ಣು ರೋಗ (ಹೊಟ್ಟೆ ಅಥವಾ ಡೂವಡೀನಮ್‍ನ ಹುಣ್ಣು) ಮತ್ತು ಒಮ್ಮೊಮ್ಮೆ ಕ್ಯಾನ್ಸರ್‍ನ ಮೊದಲ ಲಕ್ಷಣವಾಗಿರಬಹುದು. ಹಾಗಾಗಿ, ೫೫ರ ಮೇಲಿನ ಜನರಲ್ಲಿ ವಿವರಿಸಲಾಗದ ಹೊಸ ಆರಂಭದ ಅಜೀರ್ಣ ಅಥವಾ ಇತರ ಅಪಾಯಕಾರಿ ಲಕ್ಷಣಗಳ ಇರುವಿಕೆಯಲ್ಲಿ ಮತ್ತಷ್ಟು ತನಿಖೆಗಳು ಅಗತ್ಯವಾಗಬಹುದು. ಕ್ರಿಯಾತ್ಮಕ ಅಜೀರ್ಣವು ಲಕ್ಷಣಗಳನ್ನು ವಿವರಿಸಬಲ್ಲ ಸಾಧ್ಯತೆಯಿರುವ ಜೈವಿಕ ರೋಗದ ಪುರಾವೆ ಇಲ್ಲದ ಅಜೀರ್ಣ. ಕ್ರಿಯಾತ್ಮಕ ಅಜೀರ್ಣವು ಪಾಶ್ಚಾತ್ಯ ದೇಶಗಳಲ್ಲಿ ಸಾಮಾನ್ಯ ಜನಸಂಖ್ಯೆಯ ೧೫% ಮೇಲೆ ಪರಿಣಾಮ ಬೀರುತ್ತದೆ ಎಂದು ಅಂದಾಜಿಸಲಾಗಿದೆ.
ಆಹಾರದಲ್ಲಿನ ಬದಲಾವಣೆಗಳಿಂದಾಗಿ, ಪ್ರತಿರಕ್ಷಣಾ ವ್ಯವಸ್ಥೆಯು ದುರ್ಬಲವಾಗುತ್ತದೆ. ಈ ಕಾರಣದಿಂದಾಗಿ ದೇಹವು ಸಣ್ಣಪುಟ್ಟ ಕಾಯಿಲೆಗಳಿಗೆ ಗುರಿಯಾಗುತ್ತದೆ ಮತ್ತು ಜೀರ್ಣಾಂಗ ವ್ಯವಸ್ಥೆಯಲ್ಲಿ ಅಡಚಣೆಗಳು ಉಂಟಾಗಲು ಆರಂಭವಾಗುತ್ತದೆ. ಇದರಿಂದಾಗಿ ಇದ್ದಕ್ಕಿದ್ದಂತೆ ಹೊಟ್ಟೆಯ ಅನೇಕ ರೋಗಗಳು ಹೊರಹೊಮ್ಮುತ್ತವೆ. ಇದು ಹಠಾತ್ ಹೊಟ್ಟೆ ನೋವಿನ ಸಮಸ್ಯೆಯನ್ನು ಸಹ ತರಬಹುದು.
ಉಲ್ಲೇಖಗಳು
ವರ್ಗ:ರೋಗಗಳು
ಮೊಳೆ
thumb|ಉಕ್ಕಿನ ಮೊಳೆಗಳು
ಮರಗೆಲಸ ಮತ್ತು ಕಟ್ಟಡನಿರ್ಮಾಣದಲ್ಲಿ, ಮೊಳೆ ಎಂದರೆ ಬಂಧನಿಯಾಗಿ, ಏನನ್ನಾದರೂ ನೇತುಹಾಕಲು ಗೂಟವಾಗಿ, ಅಥವಾ ಕೆಲವೊಮ್ಮೆ ಅಲಂಕಾರಕ್ಕಾಗಿ ಬಳಸಲಾಗುವ, ಲೋಹದ (ಅಥವಾ ಕಟ್ಟಿಗೆ, ಇದನ್ನು ಮರದ ಬೆಣೆ ಎಂದು ಕರೆಯಲಾಗುತ್ತದೆ) ಒಂದು ಪಿನ್ ಆಕಾರದ ವಸ್ತು. ಸಾಮಾನ್ಯವಾಗಿ, ಮೊಳೆಗಳು ಒಂದು ತುದಿಯಲ್ಲಿ ಚೂಪಾದ ಬಿಂದು ಮತ್ತು ಇನ್ನೊಂದು ತುದಿಯಲ್ಲಿ ಚಪ್ಪಟೆಯ ಶಿರವನ್ನು ಹೊಂದಿರುತ್ತವೆ, ಆದರೆ ಶಿರವಿಲ್ಲದ ಮೊಳೆಗಳು ಲಭ್ಯವಿವೆ. ಮೊಳೆಗಳನ್ನು ವಿಶೇಷ ಉದ್ದೇಶಗಳಿಗಾಗಿ ವಿವಿಧ ರೂಪಗಳಲ್ಲಿ ತಯಾರಿಸಲಾಗುತ್ತದೆ. ತಂತಿ ಮೊಳೆಯು ಅತ್ಯಂತ ಸಾಮಾನ್ಯವಾದುದು. ಮೊಳೆಗಳ ಇತರ ಬಗೆಗಳಲ್ಲಿ ಪಿನ್ನುಗಳು, ತಟ್ಟುಮೊಳೆಗಳು, ಬ್ರ್ಯಾಡ್ ಮೊಳೆಗಳು ಮತ್ತು ಚಾಚುಗೂಟಗಳು ಸೇರಿವೆ.
ಸಾಮಾನ್ಯವಾಗಿ ಕಾರ್ಯವಸ್ತುವಿನೊಳಗೆ ಮೊಳೆಗಳನ್ನು ಸುತ್ತಿಗೆ, ವಾಯುಒತ್ತಡದ ನೇಲ್ ಗನ್, ಅಥವಾ ಚಿಕ್ಕ ಸ್ಫೋಟಕ ಪ್ರವಾಹ ಅಥವಾ ಸಲಕರಣೆಯಿಂದ ಒಳಹಾಕಲಾಗುತ್ತದೆ. ಮೊಳೆಯು ಅಕ್ಷೀಯ ದಿಕ್ಕಿನಲ್ಲಿ ಘರ್ಷಣೆ ಮೂಲಕ ಮತ್ತು ಪಾರ್ಶ್ವವಾಗಿ ಭಾರಸ್ತರ ಬಲದ ಮೂಲಕ ವಸ್ತುಗಳನ್ನು ಒಟ್ಟಾಗಿ ಹಿಡಿದಿಡುತ್ತದೆ. ಹೊರಗೆಳೆಯಲು ಆಗದಂತೆ ಜಡಿದ ನಂತರ ಮೊಳೆಯ ಬಿಂದುವನ್ನೂ ಕೆಲವೊಮ್ಮೆ ಬಾಗಿಸಲಾಗುತ್ತದೆ.
ಮೊದಲ ಮೊಳೆಗಳನ್ನು ಮೆತು ಕಬ್ಬಿಣದಿಂದ ತಯಾರಿಸಲಾಗಿತ್ತು. ಮೊಳೆಗಳ ಕಾಲ ಕನಿಷ್ಠಪಕ್ಷ ಪ್ರಾಚೀನ ಈಜಿಪ್ಟ್‌ನಷ್ಟು ಹಿಂದಿನದು ಎಂದು ನಿರ್ಧರಿಸಲಾಗಿದೆ — ಈಜಿಪ್ಟ್‌ನಲ್ಲಿ ಕಂಡುಹಿಡಿಯಲಾದ ಕಂಚಿನ ಮೊಳೆಗಳು ಕ್ರಿ.ಪೂ. ೩೪೦೦ ರ ಕಾಲದ್ದು ಎಂದು ನಿರ್ಧರಿಸಲಾಗಿದೆ. ಜೇಲ್‍ನ ನ್ಯಾಯಾಧೀಶರ ಕಥೆ, ಸಾಲೊಮನ್ ದೇವಾಲಯಕ್ಕೆ ರಾಜ ಡೇವಿಡ್‍ನು ಮೊಳೆಗಳಿಗಾಗಿ ಕಬ್ಬಿಣವನ್ನು ಒದಗಿಸಿದ್ದು, ಮತ್ತು ಏಸು ಕ್ರಿಸ್ತನನ್ನು ಶಿಲುಬೆಗೇರಿಸಿದ್ದು ಸೇರಿದಂತೆ, ಬೈಬಲ್ ಮೊಳೆಗಳ ಅನೇಕ ಉಲ್ಲೇಖಗಳನ್ನು ಒದಗಿಸುತ್ತದೆ.
ಹೆಸರೇ ಸೂಚಿಸುವಂತೆ, ತಂತಿ ಮೊಳೆಗಳನ್ನು ತಂತಿಗಳಿಂದ ರೂಪಿಸಲಾಗುತ್ತದೆ. ಒಂದು ನಿರ್ದಿಷ್ಟ ವ್ಯಾಸವನ್ನು ಮುಟ್ಟುವವರೆಗೆ ಸಾಮಾನ್ಯವಾಗಿ ತಂತಿಯ ಸುರುಳಿಗಳನ್ನು ಸರಣಿ ಅಚ್ಚುಗಳ ಮೂಲಕ ಎಳೆಯಲಾಗುತ್ತದೆ, ನಂತರ ಚಿಕ್ಕ ಕಡ್ಡಿಗಳಾಗಿ ಕತ್ತರಿಸಿ ಮೊಳೆಗಳಾಗಿ ರೂಪಿಸಲಾಗುತ್ತದೆ. ಮೊಳೆಯ ತುದಿಯನ್ನು ಸಾಮಾನ್ಯವಾಗಿ ಅಲಗಿನಿಂದ ಕತ್ತರಿಸಲಾಗುತ್ತದೆ; ಕಡ್ಡಿಯ ಮತ್ತೊಂದು ತುದಿಯನ್ನು ಅಧಿಕ ಒತ್ತಡದಲ್ಲಿ ಮರುರೂಪಿಸಿ ಶಿರವನ್ನು ರೂಪಿಸಲಾಗುತ್ತದೆ. ತೋಡುಗಳು ಮತ್ತು ಏಣುಗಳನ್ನು ಕತ್ತರಿಸಲು ಇತರ ಅಚ್ಚುಗಳನ್ನು ಬಳಸಲಾಗುತ್ತದೆ. ಅವುಗಳ ಮೂಲದ ದೇಶದ ಹೆಸರಿನಿಂದ ತಂತಿ ಮೊಳೆಗಳನ್ನು ಫ಼್ರೆಂ‍ಚ್ ಮೊಳೆಗಳು ಎಂದೂ ಕರೆಯಲಾಗುತ್ತಿತ್ತು. ಈಗ ಮೊಳೆ ತಯಾರಿಕಾ ಪ್ರಕ್ರಿಯೆಯೂ ಬಹುತೇಕ ಸಂಪೂರ್ಣವಾಗಿ ಸ್ವಯಂಚಾಲಿತವಾಗಿದೆ.
ಅಗ್ಗದ ತಂತಿ ಮೊಳೆಗಳ ಪರಿಚಯದಿಂದ, ಮೊಳೆತಯಾರಿಕೆಗೆ ಮೆತು ಕಬ್ಬಿಣದ ಬಳಕೆ ಬೇಗನೇ ಇಳಿತಗೊಂಡಿತು. ೧೯೧೩ರ ವೇಳೆಗೆ, ತಯಾರಿಸಲಾದ ಮೊಳೆಗಳಲ್ಲಿ ಶೇಕಡ ೯೦ರಷ್ಟು ತಂತಿ ಮೊಳೆಗಳಾಗಿದ್ದವು. ಅಲ್ಲಿಯವರೆಗೆ ವಿರಳ ಮತ್ತು ಅಮೂಲ್ಯವಾಗಿದ್ದ ಮೊಳೆಗಳು ಅಗ್ಗದ ರಾಶಿ ಉತ್ಪಾದನೆಯ ಸರಕಾದವು.
ಉಲ್ಲೇಖಗಳು
ವರ್ಗ:ಬಂಧನಿಗಳು
ಸನ್ನತಿ
ಸನ್ನತಿ ಉತ್ತರ ಕರ್ನಾಟಕದ ಗುಲ್ಬರ್ಗ ಜಿಲ್ಲೆಯ ಚಿತಾಪುರ ತಾಲ್ಲೂಕಿನ ಭೀಮಾ ನದಿಯ ದಡದಲ್ಲಿದೆ. ಇದು ಚಂದ್ರಲಾ ಪರಮೇಶ್ವರಿ ದೇವಸ್ಥಾನ ಮತ್ತು 1986 ರಲ್ಲಿ ಭಾರತದ ಪುರಾತತ್ತ್ವ ಶಾಸ್ತ್ರ ಸಮೀಕ್ಷೆಯಿಂದ ಉತ್ಖನನವಾಗಿದೆ.
ಉತ್ಖನನಗಳು
1986 ರಲ್ಲಿ, ಚಂದ್ರಲಾಂಬ ದೇವಾಲಯದ ಸಂಕೀರ್ಣದಲ್ಲಿರುವ ಕಾಳಿ ದೇವಾಲಯದ ಛಾವಣಿಯು ಕುಸಿಯಿತು ಆಗ ವಿಗ್ರಹ ನಾಶವಾಯಿತು .ಆದರೆ ಇದು ನಾಲ್ಕು ಅಶೋಕ ಶಾಸನಗಳನ್ನು ನೆಲದ ಮೇಲೆ ಮತ್ತು ದೇವಾಲಯದ ಅಡಿಪಾಯವನ್ನು ಬಹಿರಂಗಪಡಿಸಿತು.ಈ ಶಾಸನಗಳನ್ನು ಪ್ರಾಕೃತ ಭಾಷೆ ಮತ್ತು ಬ್ರಾಹ್ಮಿ ಲಿಪಿಯಲ್ಲಿ ಬರೆಯಲಾಗಿದೆ ಮತ್ತು ಅವುಗಳಲ್ಲಿ ಒಂದನ್ನು ಕಾಳಿ ವಿಗ್ರಹಕ್ಕಾಗಿ ಪೀಠದ ಆಧಾರವಾಗಿ ಬಳಸಲಾಗುತ್ತಿತ್ತು.ಪುರಾತತ್ತ್ವಶಾಸ್ತ್ರದ ಸಮೀಕ್ಷೆಯ ಭಾರತ (ಎಎಸ್ಐ) ಮತ್ತು ರಾಜ್ಯ ಪುರಾತತ್ತ್ವ ಶಾಸ್ತ್ರ ಇಲಾಖೆ, ಶಿಲ್ಪಗಳು ಮತ್ತು ಇತರ ಟೆರಾಕೋಟಾ ವಸ್ತುಗಳನ್ನು ಪತ್ತೆಹಚ್ಚಿವೆ  ನಂತರದ ಅವಧಿಯಲ್ಲಿ, ಮುಖ್ಯವಾಗಿ ಹಲವಾರು ಸುಣ್ಣದ ಕಲ್ಲುಗಳು ನಾಶವಾದ 'ಮಹಾ ಸ್ತೂಪ' ಅಥವಾ ಅಡೋಲೋಕಾ ಮಹಾ ಚೈತ್ಯ (ಗ್ರೇಟ್ ನೆದರ್ವರ್ಲ್ಡ್ನ ಸ್ತೂಪ) ಕಂಡುಬಂದಿವೆ.ಪುರಾತತ್ತ್ವಜ್ಞರ ಪ್ರಕಾರ ರಣಮಂಡಲ  86 ಹೆಕ್ಟೇರುಗಳಷ್ಟು ವ್ಯಾಪ್ತಿಯಲ್ಲಿ ಹರಡಿದೆ, ಭದ್ರಪಡಿಸಿದ ವಿಷಯವಾಗಿತ್ತು ನಂಬುತ್ತಾರೆ (210 ಎಕರೆ; 0.33 ಚದರ ಮೈಲಿ),ಅದರಲ್ಲಿ ಕೇವಲ 2 ಎಕರೆಗಳನ್ನು 2009 ರಿಂದ ಉತ್ಖನನ ಮಾಡಲಾಗಿತ್ತು.ಕ್ಲೇ ಪೆಂಡೆಂಟ್ಗಳು, ಕಪ್ಪು ಪಾಲಿಶ್ ಮಡಿಕೆಗಳು, ಶತಾವಾಹನ  ಮತ್ತು ಪೂರ್ವ-ಶತಾವಾಹನ ನಾಣ್ಯಗಳು, ತಾಮ್ರ, ದಂತ ಮತ್ತು ಕಬ್ಬಿಣಗಳಿಂದ ಮಾಡಿದ ಆಭರಣಗಳು, ಸುಸಜ್ಜಿತ ಮಾರ್ಗಗಳು, ಮನೆಗಳು ಮತ್ತು ಸುಣ್ಣದ ಕಲ್ಲುಗಳನ್ನು ಹೊಂದಿರುವ ಪಟ್ಟಣ. ಅನೇಕ ಉತ್ಖನನ ವಸ್ತುಗಳು ದೊರೆತಿವೆ ಅವನ್ನು  ಗುಲ್ಬರ್ಗ ಮ್ಯೂಸಿಯಂನಲ್ಲಿ ಇಡಲಾಗಿದೆ ಸರ್ಕಾರ  ಪ್ರದೇಶದ ಇತಿಹಾಸ ಮತ್ತು ಬೌದ್ಧ ಜೊತೆಗಿನ ಸಂಪರ್ಕವನ್ನು ತಿಳಿಯಲು ರಣಮಂಡಲ  ಪ್ರದೇಶ ಮತ್ತಷ್ಟು ಪರಿಶೋಧನೆ ತೆಗೆದುಕೊಳ್ಳಲು  ಭಾರತದ ಪುರಾತತ್ವ ಇಲಾಖೆಗೆ ಕೇಳಿದೆ.ಕಲ್ಲುಗಳ ಕೇವಲ ಒಂದು  ಮಾದರಿ ಯಿಂದ   ತಿಳಿದುಬಂದ ಉದಾಹರಣೆಯು - (. ಆರ್ 274-232 ಕ್ರಿ.ಪೂ.) ಚಕ್ರವರ್ತಿ ಅಶೋಕ ತನ್ನ ಸಿಂಹಾಸನದ ಮೇಲೆ ಕುಳಿತಿರುವ .ಚಕ್ರವರ್ತಿಯ ಉಳಿದಿರುವ ಏಕೈಕ ಚಿತ್ರವಾಗಿದೆ. 2010 ರಲ್ಲಿ, ಎಎಸ್ಐ, ಸನ್ನತಿ ಅಭಿವೃದ್ಧಿ ಪ್ರಾಧಿಕಾರ ಸ್ತೂಪಗಳು ಮರುಸ್ಥಾಪನೆ ಮತ್ತು ಪುನರ್ನಿಮಾಣ  ಒಂದು ನೀಲನಕ್ಷೆ ಸಿದ್ಧಪಡಿಸಲು ಮಣಿಪಾಲ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿ ನಿಯೋಜಿಸಿವೆ
ಬಾಹ್ಯ ಕೊಂಡಿಗಳು
ವರ್ಗ:ಕರ್ನಾಟಕದ ಪುರಾತತ್ವ ಪ್ರದೇಶಗಳು
ಸಣ್ಣ ಮೊಲ್ಲೆ
thumb|Rain drops on jasmine bud right|thumb|Shot at [[Chittoor in Andhra Pradesh, India]] ವಸಂತ ಮೊಲ್ಲೆ, ಮಧ್ಯಾಹ್ನ ಮಲ್ಲಿಗೆ, ಕಾಡರಮಲ್ಲಿಗೆ ಎಂಬ ಹೆಸರುಗಳಿಂದ ಸಹ ಪ್ರಸಿದ್ಧವಾಗಿರುವ ಸಣ್ಣ ಮೊಲ್ಲೆ ಅಗಲವಾಗಿ ಹರಡಿಕೊಂಡು ಬೆಳೆಯುವ ಪೊದೆ ಸಸ್ಯ. ಇದು ಭಾರತ, ನೇಪಾಳ, ಶ್ರೀಲಂಕಾ, ಭೂತಾನ್ ಮತ್ತು ಅಂಡಮಾನ್ ದ್ವೀಪಗಳಲ್ಲಿ ಕಂಡುಬರುತ್ತದೆ. ದಕ್ಷಿಣ ಭಾರತದಲ್ಲೆಲ್ಲ ಕಾಣದೊರೆಯುವ ಇದನ್ನು ಉತ್ತರಪ್ರದೇಶ, ಬಿಹಾರ ಹಾಗೂ ಬಂಗಾಲಗಳಲ್ಲಿ ದೊಡ್ಡ ಪ್ರಮಾಣದಲ್ಲಿ ಕೃಷಿಮಾಡಲಾಗುತ್ತದೆ.
ವಿವರಣೆ
ಇದರ ಎಲೆಗಳು ಸರಳ ಬಗೆಯವು; ಬಲು ಅಪೂರ್ವವಾಗಿ ಮೂರು ಪತ್ರಕಗಳನ್ನು ಒಳಗೊಂಡ ಸಂಯುಕ್ತ ಬಗೆಯವಾಗಿರುವುದುಂಟು. ಆಗಲೂ ಮಧ್ಯದ ಪತ್ರವೇ ಪ್ರಧಾನವಾಗಿರುತ್ತದೆ. ಹೂಗಳು ಬಿಳಿ ಬಣ್ಣದವು; ಹಲವಾರು ಹೂಗಳು ಸೀಮಾಕ್ಷಿ ಮಂಜರಿಗಳಲ್ಲಿ ಜೋಡಣೆಗೊಂಡಿವೆ.
ಉಪಯೋಗಗಳು
ಅಲಂಕಾರಿಕ ಉದ್ದೇಶಗಳಿಗೆ ಮತ್ತು ಹಬ್ಬಗಳಲ್ಲಿ ಇದನ್ನು ಬಳಸಲಾಗುತ್ತದೆ.
ಲಾಲ್‍ಚಂದ್ ಹಿರಾಚಂದ್
ಅವರು ಹೀರಾಚಂದ್ ದೋಷಿಯವರ ಎರಡನೆಯ ಪತ್ನಿಯ  ಕಿರಿಯ ಮಗ, ಮೊದಲ ಪತ್ನಿಯ ಮಗನಾದ ವಾಲ್‌ಚಂದ್ ಹೀರಾಚಂದ್ ಅವರ ಮಲ ಸಹೋದರ. ಅವರು ಮಹಾರಾಷ್ಟ್ರದ ಸೋಲಾಪುರದಲ್ಲಿ ಗುಜರಾತಿ ಮೂಲದ ಜೈನ ಕುಟುಂಬದಲ್ಲಿ ಜನಿಸಿದರು. ಅವರ ಇತರ ಸಹೋದರು ಗುಲಾಬ್‌ಚಂದ್ ಹೀರಾಚಂದ್ ಮತ್ತು ರತನ್‌ಚಂದ್ ಹೀರಾಚಂದ್.
ಅವರು ಪುಣೆಯ ಡೆಕ್ಕನ್ ಕಾಲೇಜಿನಲ್ಲಿ ಕಲಾ ವಿಭಾಗದಲ್ಲಿ ಪದವಿ ಪಡೆದರು. ೧೨ ನವೆಂಬರ್ ೧೯೨೬ರಂದು ಲಂಡನ್‌ನ ಮಿಡಲ್ ಟೆಂಪಲ್ ಗೆ ಸೇರಿದರಾದರೂ ೮ ನವೆಂಬರ್ ೧೯೨೮ರಂದು ನ್ಯಾಯಾಲಯದಲ್ಲಿ ವಾದಮಾಡುವ ಅವಕಾಶ ದೊರೆಯುವ ಮುನ್ನವೇ ತಮ್ಮ ವಿದ್ಯಾಭ್ಯಾಸವನ್ನು ಸ್ಥಗಿತಗೊಳಿಸಿದರು. ಅವರು ಜೂನ್ ೧೯೩೧ರಲ್ಲಿ ಲಲಿತಾಬಾಯಿಯವರನ್ನು ವಿವಾಹವಾದರು. ಅವರಿಗೆ ಮೂವರು ಪುತ್ರರು ಮತ್ತು ಒಬ್ಬಳು ಮಗಳು ಇದ್ದರು.
ಮುಂದೆ ಅವರು ತಮ್ಮ ಸಹೋದರ ವಾಲ್‌ಚಂದ್‌ರೊಂದಿಗೆ ತಮ್ಮ ಕುಟುಂಬಕ್ಕೆ ಸೇರಿದ ಸಂಸ್ಥೆಗಳಾದ ದಿ ಸಿಂಧಿಯಾ ಸ್ಟೀಮ್ ನ್ಯಾವಿಗೇಷನ್ ಕಂಪನಿ ಲಿಮಿಟೆಡ್, ವಾಲ್‌ಚಂದನಗರ್ ಇಂಡಸ್ಟ್ರೀಸ್, ಹಿಂದುಸ್ತಾನ್ ಏರೋನಾಟಿಕ್ಸ್ ಲಿಮಿಟೆಡ್, ರಾವಲ್‌ಗಾಂವ್ ಶುಗರ್, ಹಿಂದೂಸ್ತಾನ್ ಕನ್ಸ್ಟ್ರಕ್ಷನ್ ಕಂಪನಿ, ಪ್ರೀಮಿಯರ್ ಆಟೋಮೊಬೈಲ್ಸ್, ಇತ್ಯಾದಿ ಸಂಸ್ಥೆಗಳಲ್ಲಿ ದುಡಿದರು. ನಂತರ ಅವರು ಇಂಡಿಯನ್ ಮರ್ಚೆಂಟ್ಸ್ ಛೇಂಬರ್ ಮತ್ತು ಇತರ ವ್ಯಾಪಾರಿ ಸಂಸ್ಥೆಗಳ ಅಧ್ಯಕ್ಷರಾಗಿಯೂ ಸೇವೆ ಸಲ್ಲಿಸಿದರು.
ಅವರು ೧೯೭೨ ರಿಂದ ೧೯೮೩ರವರೆಗೆ ಅಖಿಲ ಭಾರತ ದಿಗಂಬರ್ ಜೈನ ತೀರ್ಥಕ್ಷೇತ್ರ ಸಮಿತಿಯ ಅಧ್ಯಕ್ಷರಾಗಿಯೂ ಸೇವೆ ಸಲ್ಲಿಸಿದರು. ಹಲವಾರು ದತ್ತಿ ಸಂಸ್ಥೆಗಳೊಂದಿಗೆ ಸಂಪರ್ಕ ಹೊಂದಿದ್ದರು. ಅವರ 'ದಿ ಇಂಡಿಯನ್ ಎಪಿಕ್ - ರಾಮಾಯಣ' ಎನ್ನುವ ರಾಮಾಯಣದ ಬಗೆಗನ ಪುಸ್ತಕ ಅಪಾರ ಮೆಚ್ಚುಗೆಯನ್ನು ಪಡೆದಿದೆ.
ಅವರು ೧೯೩೯ರಲ್ಲಿ ಸ್ವತಂತ್ರ ಅಭ್ಯರ್ಥಿಯಾಗಿ ಸ್ಪರ್ಧಿಸಿ ಬಾಂಬೆ ವಿಧಾನ ಪರಿಷತ್ತಿನ ಸದಸ್ಯರಾಗಿ ಆಯ್ಕೆಯಾದರು  ಸ್ವಾತಂತ್ರ್ಯದ ನಂತರ ೧೯೫೨ ರಿಂದ ೧೯೫೮ರವರೆಗೆ ರಾಜ್ಯಸಭೆಯ ಸದಸ್ಯರಾಗಿದ್ದರು
ಅವರು ಮೆಕಾನಿಕಲ್ ಇಂಜಿನಿಯರ್ಸ್ ಅಸೋಸಿಯೇಶನ್ (ಭಾರತ), ಬಾಂಬೆಯ ಅಧ್ಯಕ್ಷರಾಗಿ ೧೯೬೪-೬೫ ಅವಧಿಗೆ ಆಯ್ಕೆಯಾಗಿದ್ದರು.
ಅವರು ತಮ್ಮ ಪುತ್ರರನ್ನು ಅಗಲಿ  ಅಕ್ಟೋಬರ್ ೧೯೯೩ರಲ್ಲಿ ನಿಧನರಾದರು. ಅವರ ಪುತ್ರರಾದ ವಿನೋದ್ ದೋಶಿ, ಚಕೋರ್ ಎಲ್. ದೋಶಿ ಮತ್ತು ಇತರರು ವಾಲ್‌ಚಂದನಗರ್ ಇಂಡಸ್ಟ್ರೀಸ್ ಸಂಸ್ಥೆಯನ್ನು ನಡೆಸುತ್ತಿದ್ದಾರೆ. ವಾರಸುದಾರರಿಲ್ಲದೇ ವಾಲ್‍ಚಂದ್ ಅವರು ನಿಧನರಾಗಿ, ಕೌಟುಂಬಿಕ ಉದ್ಯಮಗಳ ಭಾಗವಾದ ನಂತರ ಇತರ ಉದ್ಯಮಗಳು ಗುಲಾಬ್‍ಚಂದ್ ಅವರ ಪುತ್ರರಿಗೆ ಸೇರಿತು.
ಅವರು ವಾಲ್‌ಚಂದ್ ಗುಂಪು ನಡೆಸುತ್ತಿರುವ ವಿವಿಧ ಶಾಲೆ, ಕಾಲೇಜುಗಳು ಮತ್ತು ಆಸ್ಪತ್ರೆಗಳ ಧರ್ಮದರ್ಶಿಯಾಗಿದ್ದರು.
ವ್ಯಾಪಾರ ಹಾಗೂ ಉದ್ಯಮ ಕ್ಷೇತ್ರದಲ್ಲಿನ ಕೊಡುಗೆಗಾಗಿ ಅವರಿಗೆ ೧೯೯೨ ರಲ್ಲಿ ಭಾರತ ಸರ್ಕಾರ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಿ ಗೌರವಿಸಿತು.
ಉಲ್ಲೇಖಗಳು
<References />
ವರ್ಗ:ಉದ್ಯಮಿಗಳು
ರಮೇಶ್ ಜಾರಕಿಹೊಳಿ
ರಮೇಶ್ ಜಾರಕಿಹೊಳಿ (ಜನನ 1 ಮೇ 1960) ಒಬ್ಬ ಭಾರತೀಯ ರಾಜಕಾರಣಿ, ಕರ್ನಾಟಕ ಸರ್ಕಾರದಲ್ಲಿ ಮಾಜಿ ಜಲಸಂಪನ್ಮೂಲ ಸಚಿವರು, 2020 ಮತ್ತು 2021 ರ ನಡುವೆ. ಭಾರತೀಯ ಜನತಾ ಪಕ್ಷದ (ಬಿಜೆಪಿ) ಸದಸ್ಯರಾಗಿ, ಅವರು ಕರ್ನಾಟಕ ವಿಧಾನಸಭೆಯಲ್ಲಿ ಗೋಕಾಕ್ ವಿಧಾನಸಭಾ ಕ್ಷೇತ್ರವನ್ನು ಪ್ರತಿನಿಧಿಸುತ್ತಾರೆ. ಈ ಹಿಂದೆ ಪೌರಾಡಳಿತ ಸಚಿವರಾಗಿ ಸೇವೆ ಸಲ್ಲಿಸಿದ್ದರು.
ಜಾರಕಿಹೊಳಿ ಅವರು ಕರ್ನಾಟಕ ವಿಧಾನಸಭೆಯ ಆರು ಬಾರಿ ಸದಸ್ಯರಾಗಿದ್ದಾರೆ. ಜೂನ್ 2016 ರಲ್ಲಿ, ಅವರು ಸಿದ್ದರಾಮಯ್ಯ ನೇತೃತ್ವದ ಕರ್ನಾಟಕ ಸರ್ಕಾರಕ್ಕೆ ಕ್ಯಾಬಿನೆಟ್ ಸಚಿವರಾಗಿ ಸೇರ್ಪಡೆಗೊಂಡರು. ಅವರು ಸಣ್ಣ ಪ್ರಮಾಣದ ಕೈಗಾರಿಕೆಗಳ ಸಚಿವಾಲಯದ ಬಂಡವಾಳವನ್ನು ಹೊಂದಿದ್ದರು. 2019 ರಲ್ಲಿ ಪಕ್ಷಾಂತರ ವಿರೋಧಿ ಕಾನೂನಿನ ಪ್ರಕಾರ ಅವರನ್ನು ವಿಧಾನಸಭೆಯಿಂದ ಅನರ್ಹಗೊಳಿಸಲಾಯಿತು, ಆದರೆ ಡಿಸೆಂಬರ್ 2019 ರಲ್ಲಿ ಬಿಜೆಪಿ ಟಿಕೆಟ್‌ನಲ್ಲಿ ವಿಧಾನಸಭೆಗೆ ಮರು ಆಯ್ಕೆಯಾದರು.
ಆರಂಭಿಕ ಜೀವನ
ಜಾರಕಿಹೊಳಿ ಅವರು 1960 ರಲ್ಲಿ ಬೆಳಗಾವಿಯಲ್ಲಿ ಕಬ್ಬು ಬೆಳೆಯುವ ಪ್ರಮುಖ ಕುಟುಂಬ ಮತ್ತು ಉದ್ಯಮಿ ಲಕ್ಷ್ಮಣರಾವ್ ಜಾರಕಿಹೊಳಿ ಅವರಿಗೆ ಜನಿಸಿದರು. ಅವರು ಭಾರತದ ಮೀಸಲಾತಿ ವ್ಯವಸ್ಥೆಯಲ್ಲಿ ಪರಿಶಿಷ್ಟ ಪಂಗಡ ಎಂದು ಗೊತ್ತುಪಡಿಸಿದ ವಾಲ್ಮೀಕಿ ನಾಯಕ ಸಮುದಾಯದಿಂದ ಬಂದವರು. ಅವರ 4 ಸಹೋದರರು ರಾಜಕೀಯದಲ್ಲಿದ್ದಾರೆ, 3 ಕಾಂಗ್ರೆಸ್ ಮತ್ತು 2 ಬಿಜೆಪಿ.
ಸಚಿವರಾಗಿ ಕಾರ್ಯ
ಜಾರಕಿಹೊಳಿ ಅವರು ಸಣ್ಣ ಕೈಗಾರಿಕೆ ಖಾತೆಯ ಜೊತೆಗೆ ಬೆಳಗಾವಿ ಜಿಲ್ಲಾ ಉಸ್ತುವಾರಿ ಸಚಿವರೂ ಆಗಿದ್ದರು. ಜಿಲ್ಲಾ ಉಸ್ತುವಾರಿ ಸಚಿವ ಜಾರಕಿಹೊಳಿ ಅವರು ಬಡ ರೋಗಿಗಳ ಸಮಸ್ಯೆಗಳ ಬಗ್ಗೆ ಗಮನಹರಿಸಿ, ಕರ್ನಾಟಕ ಖಾಸಗಿ ವೈದ್ಯಕೀಯ ಸಂಸ್ಥೆಗಳ ಕಾಯ್ದೆ ಪ್ರಕಾರ ತಮ್ಮ ಆಸ್ಪತ್ರೆ ಸೇವೆಗಳಿಗೆ ಶುಲ್ಕವನ್ನು ಪ್ರದರ್ಶಿಸಲು ವಿಫಲವಾದ ಖಾಸಗಿ ಆಸ್ಪತ್ರೆಗಳ ವಿರುದ್ಧ ಕ್ರಮ ಕೈಗೊಳ್ಳುವಂತೆ ಆರೋಗ್ಯ ಇಲಾಖೆ ಅಧಿಕಾರಿಗಳಿಗೆ ಸೂಚಿಸಿದರು.
ಆಪರೇಷನ್ ಕಮಲ
ಅಕ್ಟೋಬರ್ 2018 ರಲ್ಲಿ, ಜಾರಕಿಹೊಳಿ ಅವರು ಬೆಳಗಾವಿಯ ಇತರ ಶಾಸಕರಿಗೆ ಕಾಂಗ್ರೆಸ್ ವಿರುದ್ಧ ಬಂಡಾಯವೆದ್ದರು. ಸಚಿವ ಸ್ಥಾನದಿಂದ ಕೈಬಿಟ್ಟಿದ್ದಕ್ಕೆ ಮತ್ತು ಬೆಳಗಾವಿ ರಾಜಕೀಯದಲ್ಲಿ ಟ್ರಬಲ್‌ಶೂಟರ್ ಡಿ.ಕೆ.ಶಿವಕುಮಾರ್ ಪ್ರಭಾವ ಬೀರಿದ್ದಕ್ಕೆ ಸಿಟ್ಟಿಗೆದ್ದ ಅವರು, ಜಾರಕಿಹೊಳಿ ಅವರ ಪ್ರತಿಸ್ಪರ್ಧಿ ಲಕ್ಷ್ಮೀ ಹೆಬ್ಬಾಳ್ಕರ್ ಅವರನ್ನು ಬೆಳಗಾವಿಯಿಂದ (ಗ್ರಾಮೀಣ) ಶಾಸಕಿಯಾಗಿ ಆಯ್ಕೆ ಮಾಡಿ ಕೆಪಿಸಿಸಿ ಮಹಿಳಾ ಘಟಕದ ಅಧ್ಯಕ್ಷರನ್ನಾಗಿ ಡಿ.ಕೆ.ಎಸ್. ಅವರು ತಮ್ಮ ಸ್ಥಾನಗಳಿಗೆ ರಾಜೀನಾಮೆ ನೀಡಲು ಇತರ 14 ಕಾಂಗ್ರೆಸ್ ಶಾಸಕರನ್ನು ಸಂಘಟಿಸಿದರು.
ಜುಲೈ 2019 ರಲ್ಲಿ ರಾಜೀನಾಮೆ ನೀಡಿದ ಕಾಂಗ್ರೆಸ್‌ನ 15 ಮತ್ತು ಜೆಡಿಎಸ್‌ನ 2 ಶಾಸಕರಲ್ಲಿ ಅವರು ಒಬ್ಬರಾಗಿದ್ದರು, ಎಚ್‌ಡಿಕೆ ಕಾಂಗ್ರೆಸ್-ಜೆಡಿ (ಎಸ್) ಸಮ್ಮಿಶ್ರವನ್ನು ಉರುಳಿಸಿ ಬಿಎಸ್‌ವೈ ಅಧಿಕಾರಕ್ಕೆ ಮರಳಲು ಅವಕಾಶ ಮಾಡಿಕೊಟ್ಟರು. ಸುಪ್ರೀಂ ಕೋರ್ಟ್ ತೀರ್ಪು ಅವರ ಅನರ್ಹತೆಯನ್ನು ಎತ್ತಿ ಹಿಡಿದ ನಂತರ ಅವರಿಗೆ ಸ್ಪರ್ಧಿಸಲು ಅವಕಾಶ ಮಾಡಿಕೊಟ್ಟ ನಂತರ, ಜಾರಕಿಹೊಳಿ ಅವರು ಶ್ರೀ ಬಿಎಸ್ ಯಡಿಯೂರಪ್ಪ ಮತ್ತು ಇತರ ಪ್ರಮುಖ ವ್ಯಕ್ತಿಗಳಿಂದ ಸೇರ್ಪಡೆಗೊಂಡ ಎಲ್ಲಾ ಬಂಡಾಯಗಾರರೊಂದಿಗೆ ಬಿಜೆಪಿ ಸೇರಿದರು. ಅವರ ಗೋಕಾಕ ಕ್ಷೇತ್ರಕ್ಕೆ ಉಪಚುನಾವಣೆಯಲ್ಲಿ ಅವರಿಗೆ ಬಿಜೆಪಿ ಟಿಕೆಟ್ ನೀಡಲಾಯಿತು. ನಂತರ ಅವರು ಡಿಸೆಂಬರ್‌ನಲ್ಲಿ ನಡೆದ ಉಪಚುನಾವಣೆಯಲ್ಲಿ ತಮ್ಮ ಎದುರಾಳಿಗಳನ್ನು ಸೋಲಿಸಿದರು, ಅವರ ಹತ್ತಿರದ ಪ್ರತಿಸ್ಪರ್ಧಿ, ಕಾಂಗ್ರೆಸ್ ಅಭ್ಯರ್ಥಿಯಾಗಿ ಸ್ಪರ್ಧಿಸಿದ್ದ ಅವರ ಸಹೋದರ ಲಖನ್ ಅವರನ್ನು ಸುಮಾರು 30,000 ಮತಗಳಿಂದ ಸೋಲಿಸಿದರು.
ಲೈಂಗಿಕ ಹಗರಣ
2 ಮಾರ್ಚ್ 2021 ರಂದು, ಸರ್ಕಾರಿ ಉದ್ಯೋಗ ಪಡೆಯುವ ನೆಪದಲ್ಲಿ ಮಹಿಳೆಯೊಬ್ಬರಿಗೆ ಲೈಂಗಿಕ ಕಿರುಕುಳ ನೀಡಿದ ಆರೋಪವನ್ನು ಜಾರಕಿಹೊಳಿ ವಿರುದ್ಧ ದಾಖಲಿಸಲಾಯಿತು. ಆದರೆ ಅವರು ಆರೋಪವನ್ನು ನಿರಾಕರಿಸಿದರೂ, ಬಜೆಟ್ ಅಧಿವೇಶನಕ್ಕೂ ಮುನ್ನ ಜಾರಕಿಹೊಳಿ ರಾಜೀನಾಮೆ ನೀಡಿದರು. ಕರ್ನಾಟಕ ಗೃಹ ಸಚಿವ ಬಸವರಾಜ ಬೊಮ್ಮಾಯಿ ಅವರು ರಮೇಶ್ ಜಾರಕಿಹೊಳಿ ಅವರ ಲೈಂಗಿಕ ಹಗರಣದ ತನಿಖೆಗಾಗಿ ವಿಶೇಷ ತನಿಖಾ ತಂಡವನ್ನು (ಎಸ್‌ಐಟಿ) ರಚಿಸಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಜೀವಂತ ಜನರು ವರ್ಗ:ಕರ್ನಾಟಕದ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ರಾಜಕಾರಣಿಗಳು ವರ್ಗ:ಕರ್ನಾಟಕ ಶಾಸಕರು 2018–2023 ವರ್ಗ:ಕರ್ನಾಟಕದಲ್ಲಿ ಭ್ರಷ್ಟಾಚಾರ ವರ್ಗ:1960 ಜನನಗಳು ವರ್ಗ:ಕರ್ನಾಟಕದ ಭಾರತೀಯ ಜನತಾ ಪಕ್ಷದ ರಾಜಕಾರಣಿಗಳು ವರ್ಗ:ಕರ್ನಾಟಕ ಶಾಸಕರು 1999–2004 ವರ್ಗ:ಕರ್ನಾಟಕ ಶಾಸಕರು 2004–2007 ವರ್ಗ:ಕರ್ನಾಟಕ ಶಾಸಕರು 2008–2013 ವರ್ಗ:ಕರ್ನಾಟಕ ಶಾಸಕರು 2013–2018
ಕಟುಕಾರಕ
ಕಟುಕಾರಕ ಕಹಿಯಾದ ಕ್ರಿಯಾಂಶವಿರುವ, ಹಸಿವನ್ನು ಹುಟ್ಟಿಸುವ ಮದು (ಬಿಟ್ಟರ್ಸ್). ಇದರಲ್ಲಿ ಎರಡು ಬಗೆಗಳಿವೆ. ಕ್ವಾಸಿಯ ಚಕ್ಕೆ, ಕೆಲಂಬ ಬೇರುಗಳು, ರೇವಲ್ಚಿನ್ನಿ (ರುಬಾರ್ಟ್), ಲೋಳೆಸರ (ಆಲೋಸ್)-ಇವು ಸರಳ ಕಟುಕಾರಕಗಳು. ಪರಿಮಳದ (ಆರೋಮ್ಯಾಟಿಕ್) ಕಟುಕಾರಕಗಳಲ್ಲಿ ಕಿರಾಯತ, ಅಂಗೊಸ್ಪೂರ, ಕ್ಯಾಸ್ಕರಿಲ್ಲ, ಸೀಮೆಸೇವಂತಿಗೆ (ಕ್ಯಾಮೊಮೈಲ್), ಕಾಡುದಾಲ್ಚಿನ್ನಿ, ಚಿರಾಯತ (ಜಂಷಿಯನ್), ನಿಂಬೆ ಅಲ್ಲದೆ ಕಿತ್ತಳೆ ಸಿಪ್ಪೆಗಳಿವೆ. ಇವುಗಳಲ್ಲಿ ಆರಿಹೋಗುವ ಸುವಾಸನೆಯ ಎಣ್ಣೆಗಳಿದ್ದು ರುಚಿ ಕೊಡುವಂತಿವೆ. ಸರಳ ಕಟುಕಾರಕಕ್ಕಿಂತ ಪರಿಮಳದ ಕಟುಕಾರಕ ಹೆಚ್ಚು ಪರಿಣಾಮಕಾರಿ. ಬೇಗನೆ ವರ್ತಿಸುತ್ತದೆ. ಮದ್ಯಾರ್ಕವಾಗಿ (ಟಿಂಕ್ಚರ್) ತಯಾರಾದದ್ದು ಇನ್ನೂ ಸಾರಯುತ.
ಔಷಧವಾಗಿ
ಕಟುಕಾರಕವನ್ನು ಬಾಯಿಗೆ ಹಾಕಿಕೊಂಡಾಗ ಜೊಲ್ಲುಸುರಿವಂತೆ ಮಾಡಿ, ರುಚಿಕುಡಿಗಳನ್ನು (ಟೇಸ್ಟ್‌ ಬಡ್ಸ್‌) ಹಿಮ್ಮುರಿವ ವರ್ತನೆಯಿಂದ (ರಿಫ್ಲೆಕ್ಸ್‌ ಆಕ್ಷನ್) ಚೋದಿಸಿ ಜಠರ ರಸವನ್ನೂ ಸುರಿಸುವಂತೆ ಮಾಡುತ್ತವೆ. ಆದ್ದರಿಂದಲೇ ಇವನ್ನು ಸುಮ್ಮನೆ ಮಾತ್ರೆಯಂತೆ ನುಂಗಿಬಿಟ್ಟರೆ ಹಸಿವನ್ನು ಹೆಚ್ಚಿಸವು; ಜೊಲ್ಲು, ಜಠರ ರಸಗಳನ್ನೂ ಚೋದಿಸವು. ಬಹಳ ದಿನಗಳು ಹಾಸಿಗೆ ಹಿಡಿದಿರುವ ರೋಗಿಗಳಿಗೆ ಹಸಿವು ಹುಟ್ಟಿಸಲು ಇವು ಬಲು ಸಹಾಯಕ. ಈ ಮದ್ದುಗಳಿರುವ ಪಾನೀಯಗಳನ್ನು ಊಟಕ್ಕೆ ಸು. ಅರೆತಾಸು ಮುನ್ನ ಕೊಡಬೇಕು. ಬಲು ಕಹಿಯಾದ ಕಾಜವಾರವಿಷ (ಸ್ಟ್ರಿಕ್ನೀನ್), ಕ್ವಿನೀನುಗಳಿರುವ ಬಲವರ್ಧಗಳು ಬಳಕೆಯಲ್ಲಿರುವುದು ಸರಿಯಲ್ಲ. ಮೇಲೆ ತಿಳಿಸಿದವಕ್ಕಿಂತ ಇವೇನೂ ಮೇಲ್ತರದವಲ್ಲ.
ತಯಾರಿಕೆ
ಕಟುಕಾರಕಗಳನ್ನು ಬಹುಮಟ್ಟಿಗೆ ಊರಿದಸಾರವಾಗಿ ತಯಾರಿಸುವರು. ಗಿಡಗಳ ಹೂ, ಎಲೆ, ತೊಗಟೆ ಇಲ್ಲವೇ ಬೇರನ್ನು ಪಾತ್ರೆಯಲ್ಲಿ ಹಾಕಿ ಅದರ ಮೇಲೆ ಕುದಿವ ನೀರನ್ನು ಸುರಿದು, ತುಸು ಹೊತ್ತಾದ ಮೇಲೆ ಬಗ್ಗಿಸಿ ನೀರನ್ನು ಬಸಿದುಕೊಂಡು ಕುಡಿಯಲು ಕೊಡುವುದುಂಟು. ಕೆಲ ವೇಳೆ, ತಣ್ಣೀರಿನ ಸಾರಕವೇ ಸಾಕಾಗುತ್ತದೆ. ಮದ್ಯಸಾರದಿಂದಲೂ ಹೀಗೆ ಸಾರ ತೆಗೆವುದುಂಟು
ಪರಿಣಾಮಗಳು
ಜಠರದ ಮೇಲೆ ಎಲ್ಲ ಕಟುಕಾರಕಗಳ ಪ್ರಭಾವ ಒಂದೇ ತೆರನಾದರೂ ಕರುಳುಗಳ ಮೇಲಿನ ಪ್ರಭಾವ ಬೇರೆ. ಪರಿಮಳದ ಕಟುಕಾರಕಗಳಲ್ಲಿ ಚೊಗರಿನ (ಅಸ್ಟ್ರಿಂಜೆಂಟ್) ಗುಣವಿರುವ ಟ್ಯಾನಿನ್ ಇರುವುದರಿಂದ ಇವನ್ನು ಬಹಳ ದಿನಗಳು ಸೇವಿಸುತ್ತಿದ್ದರೆ ಮಲಕಟ್ಟುತ್ತದೆ. ಇನ್ನು ಕೆಲವು ಹೊಟ್ಟೆಯಲ್ಲಿನ ವಾಯು ಕಳೆವುವು
ಬಾಹ್ಯ ಸಂಪರ್ಕಗಳು
ವರ್ಗ:ಆಹಾರ ವಿಜ್ಞಾನ
ಸರ್‌ ಆರ್ಥರ್‌ ಕೊನನ್‌ ಡೋಯ್ಲ್‌
ಸರ್ ಆರ್ಥರ್ ಇಗ್ನಾಷಿಯಸ್ ಕೊನನ್ ಡೋಯ್ಲ್‌ ಡಿಎಲ್ (22 ಮೇ 1859 – 7 ಜುಲೈ 1930 ) ಒಬ್ಬ ಸ್ಕಾಟಿಷ್ ವೈದ್ಯರಾಗಿರುವುದಲ್ಲದೇ ಖ್ಯಾತ ಬರಹಗಾರರು ಹೌದು, ಅವರು ತಮ್ಮ ಷರ್ಲಾಕ್ ಹೋಮ್ಸ್ ಎಂಬ ಪತ್ತೇದಾರಿ ಕಥೆಗಳಿಗಾಗಿ ಹೆಸರುವಾಸಿಯಾಗಿದ್ದಾರೆ. ಇವುಗಳು ಪ್ರಮುಖವಾಗಿ ಕ್ರಿಮಿನಲ್ ಕಟ್ಟುಕಥೆಗಳು ಮತ್ತು ಪ್ರೊಫೆಸರ್ ಚಾಲೆಂಜರ್ನ ಸಾಹಸಕಥೆಗಳಲ್ಲಿ ಬರುವ ಪ್ರಮುಖ ಅನ್ವೇಷಣೆಗಾಗಿ ಹೆಸರುವಾಸಿಯಾಗಿವೆ.
ಅವರೊಬ್ಬ ಸಮರ್ಥ ಬರಹಗಾರರಾಗಿದ್ದು, ಅವರ ಇತರ ಕೃತಿಗಳೆಂದರೆ, ವಿಜ್ಞಾನದ ಕಲ್ಪಿತ ಕಥೆಗಳು, ಐತಿಹಾಸಿಕ ಕಾದಂಬರಿಗಳು, ನಾಟಕಗಳು ಮತ್ತು ಪ್ರೇಮಕಥೆಗಳು, ಕವನಗಳು ಮತ್ತು ವಾಸ್ತವ ಕಥೆಗಳು ಕೂಡ ಪ್ರಮುಖವಾಗಿವೆ.
ಆರಂಭಿಕ ಜೀವನ
ಆರ್ಥರ್ ಕೊನನ್ ಡೋಯ್ಲ್‌ ಅವರು ತಮ್ಮ ಹತ್ತು ಜನ ಒಡಹುಟ್ಟಿದವರಲ್ಲಿ ಮೂರನೇಯವರಾಗಿ 22ನೇ ಮೇ 1859ರಂದು ಸ್ಕಾಟ್ಲ್ಯಾಂಡ್‌ನ ಎಡಿನ್ಬರ್ಗ್ನಲ್ಲಿ ಜನಿಸಿದರು. ಅವರ ತಂದೆ ಚಾರ್ಲ್ಸ್ ಅಲ್ಟಾಮೋಂಟ್ ಡೋಯ್ಲ್‌ ಅವರು ಇಂಗ್ಲೆಂಡ್ನಲ್ಲಿ ಐರೀಶ್ ಮನೆತನದಲ್ಲಿ ಜನಿಸಿದರು ಹಾಗೆಯೇ ಅವರ ತಾಯಿ ಮೇರಿ ಫೋಲೇ ಕೂಡ ಐರೀಶ್ ಮೂಲದವರಾಗಿದ್ದರು. ಡೋಯ್ಲ್‌ರವರ ತಂದೆ ಅನೇಕ ವರ್ಷಗಳ ಕಾಲದವರೆಗೆ ಮಾನಸಿಕ ಅಸ್ವಸ್ಥೆಗೆ ಒಳಗಾದ ನಂತರ 1893 ರಲ್ಲಿ ಕ್ರಿಚ್ಟನ್ ರಾಯಲ್ನ ಡಂಫ್ರೈಸ್‌ನಲ್ಲಿ ನಿಧನ ಹೊಂದಿದರು. ಇವರ ತಂದೆತಾಯಿಗಳು 1855ರಲ್ಲಿ ವಿವಾಹವಾದರು.
ಈಗ ಅವರನ್ನು “ಕೊನನ್ ಡೋಯ್ಲ್‌” ಎಂದು ಉಲ್ಲೇಖಿಸಿದರೂ ಕೂಡ ಅವರ ಈ ಸಂಯೋಜಿತ ಉಪನಾಮ ದ ಮೂಲವು (ಅದನ್ನು ಅವರು ಹೇಗೆ ಅರ್ಥೈಸಿಕೊಳ್ಳಬೇಕು) ಅನಿಶ್ಚಿತವಾಗಿದೆ. ಅವರ ಕ್ರೈಸ್ತಮತದ ದೀಕ್ಷೆಯು ಎಡಿನ್ಬರ್ಗ್‌ನ ಸೈಂಟ್ ಮೇರೀಸ್ ಕೆಥೆಡ್ರಲ್‌ನಲ್ಲಿ ದಾಖಲಾಗಿದ್ದು, ಚರ್ಚ್ ಅವರಿಗೆ ‘ಆರ್ಥರ್ ಇಗ್ನಾಷಿಯಸ್ ಕೊನನ್’ ಎಂಬ ಕ್ರಿಶ್ಚಿಯನ್ ಹೆಸರನ್ನು ನೀಡಿತ್ತಲ್ಲದೇ, ಸರಳವಾಗಿ ಅವರಿಗೆ ‘ಡೋಯ್ಲ್‌’ ಎಂಬ ಉಪನಾಮವನ್ನು ಕೂಡ ನೀಡಿತು.
ಕೊನನ್ ಡೋಯ್ಲ್‌ ಅವರನ್ನು ಸ್ಟೋನಿಹರ್ಸ್ಟ್‌‌ನ ಹಾಡರ್ ಪ್ಲೇಸ್ ರೋಮನ್ ಕ್ಯಾಥೋಲಿಕ್ ಜೀಸಟ್ ಪ್ರಾಥಮಿಕ ಶಾಲೆಗೆ ಕಳುಹಿಸಲಾಗಿತ್ತು. ನಂತರ ಅವರು 1875ರವರೆಗೆ ಸ್ಟೋನಿಹರ್ಸ್ಟ್ ಕಾಲೇಜ್‌ಗೆ ಹೋದರು.
1876 ರಿಂದ 1881 ರವರೆಗೆ ಅವರು ಎಡಿನ್ಬರ್ಗ್ ವಿಶ್ವವಿದ್ಯಾಲಯದಲ್ಲಿ ವೈದ್ಯಕೀಯ ವಿಜ್ಞಾನ ವನ್ನು ಅಧ್ಯಯನ ಮಾಡಿದರಲ್ಲದೇ, ಆಸ್ಟನ್ ನಗರದಲ್ಲಿ (ಈಗಿನ ಬರ್ಮಿಂಗ್‌ಹ್ಯಾಂ ಮತ್ತು ಶೆಪ್ಫೀಲ್ಡ್ ನಗರದಲ್ಲಿ) ಕೆಲವು ಸಮಯಗಳವರೆಗೆ ಕೆಲಸವನ್ನು ಕೂಡ ನಿರ್ವಹಿಸಿದರು.
ಕೊನನ್ ಡೋಯ್ಲ್‌ ಅವರು ಅಧ್ಯಯನ ನಡೆಸುತ್ತಿರುವ ಸಂದರ್ಭದಲ್ಲಿಯೇ ಸಣ್ಣ ಕಥೆಗಳನ್ನು ಬರೆಯಲು ಪ್ರಾರಂಭಿಸಿದರು; ಅವರು ಬರೆದು ಕಥೆಗಳು ಮೊದಲಿಗೆ ಛೇಂಬರ್ಸ್‌ನ ಎಡಿನ್ಬರ್ಗ್ ಪತ್ರಿಕೆ ಯಲ್ಲಿ ಪ್ರಕಟಗೊಂಡಾಗ ಅವರಿಗಿನ್ನೂ 20 ವರ್ಷ ಪ್ರಾಯವಾಗಿರಲಿಲ್ಲ. ಅವರು ತಮ್ಮ ಕಲಿಕೆಯನ್ನು ವಿಶ್ವವಿದ್ಯಾಲಯದಲ್ಲಿ ಪೂರೈಸುತ್ತಿದ್ದ ಸಂದರ್ಭದಲ್ಲಿ ಅವರು ದಕ್ಷಿಣ ಆಫ್ರಿಕಾಕ್ಕೆ ಪ್ರಯಾಣಿಸುತ್ತಿದ್ದ ಸಂದರ್ಭದಲ್ಲಿ ಅವರು ಎಸ್ ಎಸ್ ಮಯೂಂಬಾ ಹಡಗಿನಲ್ಲಿ ಪ್ರಯಾಣಿಸುವವರ ಸೇವೆ ಸಲ್ಲಿಸುವ ವೈದ್ಯರಾಗಿ ನೇಮಕಗೊಂಡರು.
ಅವರು 1885ರಲ್ಲಿ (ನರಕೋಶಗಳು ಕೆಟ್ಟುಹೋಗುವುದರ ಬಗ್ಗೆ ಅಧ್ಯಯನ ನಡೆಸುವ) ಟೇಬ್ಸ್ ಡೋರ್ಸಾಲಿಸ್ ವಿಷಯದಲ್ಲಿ ತಮ್ಮ ಡಾಕ್ಟರೇಟ್ ಪದವಿಯನ್ನು ಪೂರ್ಣಗೊಳಿಸಿದರು.
ಷರ್ಲಾಕ್ ಹೋಮ್ಸ್‌ನ ಮೂಲಗಳು
upright|thumb|ಷರ್ಲಾಕ್ ಹೋಮ್ಸ್ (ಬಲ) ಮತ್ತು ಡಾಕ್ಟರ್ ವ್ಯಾಟ್ಸನ್‌ thumb|left|upright|ಗ್ರೂಮ್‌ಬ್ರಿಡ್ಜ್ ಸ್ಥಳದ ಡೋಯ್ಲ್ ಅಧ್ಯಯನ 1882ರಲ್ಲಿ ಅವರು ತಮ್ಮ ಮಾಜಿ ಸಹಪಾಠಿ ಜಾರ್ಜ್ ಬಡ್ ಅವರನ್ನು ಪ್ಲೈಮೌತ್‌ನಲ್ಲಿ ತಮ್ಮ ವೈದ್ಯಕೀಯ ಸೇವೆಯಲ್ಲಿ ಪಾಲುದಾರನನ್ನಾಗಿ ಮಾಡಿಕೊಂಡರು. ಆದರೆ, ಅವರ ಸಂಬಂಧ ಅಷ್ಟು ಚೆನ್ನಾಗಿರಲಿಲ್ಲ ಮತ್ತು ಕೊನನ್ ಡೋಯ್ಲ್‌ ಅವರು ಆ ಕೂಡಲೇ ಸ್ವತಂತ್ರ ಸೇವೆಯನ್ನು ಪ್ರಾರಂಭಿಸ ಹೊರಟರು.
ಪೋರ್ಟ್ಸ್‌ಮೌತ್ ಆ ವರ್ಷ ಜೂನ್ನಲ್ಲಿ ಆಗಮಿಸಿದ ಸಂದರ್ಭದಲ್ಲಿ £10 ಗಿಂತಲೂ ಕಡಿಮೆಗೆ ಅವರ ಹೆಸರಿನಲ್ಲಿ ಸೌತ್‌ಸೀಯ ಎಲ್ಮ್ ಗ್ರೋವ್‌ನಲ್ಲಿ 1 ಬುಶ್ ವಿಲ್ಲಾಸ್‌ನಲ್ಲಿ ಒಂದು ಮೆಡಿಕಲ್ ಸೇವಾ ಕೇಂದ್ರವನ್ನು ಸ್ಥಾಪಿಸಿದರು.
ಪ್ರಾರಂಭದಲ್ಲಿ ವೈದ್ಯಕೀಯ ಸೇವೆಯಲ್ಲಿ ಅವರು ಅಷ್ಟು ಯಶಸ್ವೀಯಾಗಲಿಲ್ಲ; ಅವರು ರೋಗಿಗಳಿಗಾಗಿ ಕಾಯುತ್ತಿರುವ ಸಂದರ್ಭದಲ್ಲಿ, ಕೊನನ್ ಡೋಯ್ಲ್‌ ಮತ್ತೆ ಕಥೆಗಳನ್ನು ಬರೆಯಲು ಪ್ರಾರಂಭಿಸಿದರು. ಅವರ ಮೊದಲ ಪ್ರಮುಖ ಕೃತಿಯೆಂದರೆ, ಎ ಸ್ಟಡಿ ಇನ್ ಸ್ಕಾರ್ಲೆಟ್  ಇದು ಬೀಟೂನ್ಸ್ ಕ್ರಿಸ್ಮಸ್ ವಾರ್ಷಿಕ ಗ್ರಂಥದಲ್ಲಿ ಪ್ರಕಟಗೊಂಡಿದೆ.
ಅದು ಷರ್ಲಾಕ್ ಹೋಮ್ಸ್‌ನ ಮೊದಲ ಗುಣಲಕ್ಷಣಗಳನ್ನು ಹೊಂದಿತ್ತಲ್ಲದೇ, ಭಾಗಶಃವಾಗಿ ಅವರು ವಿಶ್ವವಿದ್ಯಾಲಯದ ತನ್ನ ಮಾಜಿ ಬೋಧಕ ಜೋಸೆಫ್ ಬೆಲ್‌ನ ಆದರ್ಶಮಾದರಿಗಳನ್ನು ಹೋಲುತ್ತಿದ್ದರು.
ಕೊನನ್ ಡೋಯ್ಲ್‌ ಅವರು ಅವರಿಗೆ ಬರೆದ ಪತ್ರದಲ್ಲಿ, “ ನಾನು ಷರ್ಲಾಕ್ ಹೋಮ್ಸ್‌ಗೆ ಋಣಿಯಾಗಿದ್ದೇನೆಂದು ನಿರ್ವಿವಾದವಾಗಿ ಹೇಳಬಲ್ಲೆನು” ಎಂದು ನಮೂದಿಸಿದ್ದಾರೆ.... ತರ್ಕವನ್ನು ವಾದಿಸುತ್ತಾ ಹೋದಂತೆ ಅದರೊಂದಿಗೆ ವಿಲೀನವಾಗುವುದು ಮತ್ತು ಅವಲೋಕಿಸುವ ಮೂಲಕ ನಾನು ನಿಮ್ಮ ಬಗ್ಗೆ ಮೌಲ್ಯಗಳನ್ನು ಸೇರಿಸಿಕೊಳ್ಳುತ್ತಾ ಒಬ್ಬ ಪರಿಪೂರ್ಣ ವ್ಯಕ್ತಿಯನ್ನು ನಿರ್ಮಾಣ ಮಾಡಲು ಪ್ರಯತ್ನಿಸಿರುವೆನು." ಮುಂದಿನ ದಿನಗಳಲ್ಲಿ ಷರ್ಲಾಕ್ ಹೋಮ್ಸ್‌ನ ಲಕ್ಷಣಗಳಿರುವ ಸಣ್ಣ ಕಥೆಗಳು ಆಂಗ್ಲ ಸ್ಟ್ರಾಂಡ್ ನಿಯತಕಾಲಿಕ ಗಳಲ್ಲಿ ಪ್ರಕಟಿಸಲ್ಪಟ್ಟವು.
ರಾಬರ್ಟ್ ಲೂಯಿಸ್ ಸ್ಟೀವನ್ಸನ್ ಒಬ್ಬ ದಕ್ಷ ಸಮರ್ಥ ವ್ಯಕ್ತಿಯಾಗಿದ್ದು, ದೂರದ ಸಮೋವಾ‍ದಲ್ಲಿದ್ದರೂ ಕೂಡ ಜೋಸೆಫ್ ಬೆಲ್ ಮತ್ತು ಷರ್ಲಾಕ್ ಹೋಮ್ಸ್‌ನ ನಡುವೆ ಪ್ರಬಲ ಸಾಮ್ಯತೆಯಿರುವುದನ್ನು ಗುರುತಿಸಿದರಲ್ಲದೇ, "ಕೊನನ್ ಅವರಿಗೆ ನಿಮ್ಮ ಷರ್ಲಾಕ್ ಹೋಮ್ಸ್‌ನ ಚತುರ ಮತ್ತು ತುಂಬಾ ಆಸಕ್ತಿದಾಯಕವಾದ ಸಾಹಸಕಥೆಗಳಿಗೆ ನನ್ನ ಅಭಿನಂದನೆಗಳು ಎಂದು ತಿಳಿಸಿದರು...
thumb|upright|left|ಹರ್ಬರ್ಟ್ ರೋಸ್ ಬರ್ರಾಡ್‌ರ ಚಿತ್ರ 1893 ಸೌತ್ ಸೀಯಲ್ಲಿ ವಾಸಿಸುತ್ತಿದ್ದ ಸಂದರ್ಭದಲ್ಲಿ, ಅವರು ಫುಟ್ಬಾಲ್ ಆಡುತ್ತಿದ್ದರಲ್ಲದೇ ಪೋರ್ಟ್ಸ್‌ಮೌತ್ ಅಸೋಸಿಯೇಷನ್ ಫುಟ್ಬಾಲ್ ಕ್ಲಬ್‌ನಲ್ಲಿ ಎ ಸಿ ಸ್ಮಿತ್ ಎಂಬ ಗುಪ್ತನಾಮದಲ್ಲಿ ಅವರು ಅಮೆಚೂರ್ ತಂಡದ ಗೋಲ್ ಕೀಪರ್ ಆಗಿ ಕೆಲಸ ನಿರ್ವಹಿಸುತ್ತಿದ್ದರು. (ಈ ಕ್ಲಬ್ 1894ರಲ್ಲಿ ಚದುರಿ ಹೋಯಿತಲ್ಲದೇ, 1898 ರಲ್ಲಿ ಸ್ಥಾಪಿಸಲ್ಪಟ್ಟ ಈಗಿನ ಪೋರ್ಟ್ಸ್‌ಮೌತ್ ಫುಟ್ಬಾಲ್ ಕ್ಲಬ್ನೊಂದಿಗೆ ಯಾವುದೇ ಸಂಪರ್ಕವನ್ನು ಹೊಂದಿಲ್ಲ.) ಕೊನನ್ ಡೋಯ್ಲ್‌ ಕೂಡ ಒಬ್ಬ ಆಸಕ್ತ ಕ್ರಿಕೆಟ್ ಆಟಗಾರರಾಗಿದ್ದರು. 1899 ಮತ್ತು 1907ರ ನಡುವೆ ಅವರು ಮ್ಯಾರ್ಲಿಬೋನ್ ಕ್ರಿಕೆಟ್ ಕ್ಲಬ್‌ಗಾಗಿ (ಎಮ್‌ಸಿಸಿ) 10 ಫಸ್ಟ್ ಕ್ಲಾಸ್ ಪಂದ್ಯಗಳನ್ನು ಆಡಿದ್ದರು.
ಅವರು ಗಳಿಸಿದ ಅತ್ಯಂತ ಹೆಚ್ಚು ಸ್ಕೋರ್ ಎಂದರೆ ಲಂಡನ್ ಕಂಟ್ರಿಯ ವಿರುದ್ಧ 1902 ರಲ್ಲಿ ನಡೆದ ಪಂದ್ಯದಲ್ಲಿ ಗಳಿಸಿದ 43 ರನ್‌ಗಳು. ಅವರು ಸಾಂದರ್ಭಿಕ ಬೌಲರಾಗಿದ್ದರಲ್ಲದೇ, ಅವರ ಒಂದು ಉತ್ತಮ ವಿಕೆಟ್ ಅನ್ನು ಪಡೆದಿದ್ದರು (ಅದು ಡಬ್ಲ್ಯೂ ಜಿ ಗ್ರೇಸ್ ಅವರನ್ನು, ಅದೊಂದು ಉತ್ತಮ ಪರಂಪರೆಯಾಗಿತ್ತು).
ಕೊನನ್ ಡೋಯ್ಲ್‌ ಅವರು ಗಾಲ್ಫ್ ಪಟುವಾಗಿದ್ದುದರಿಂದ, 1910 ರಲ್ಲಿ ಅವರು ಈಸ್ಟ್ ಸಸೆಕ್ಸ್ ನಲ್ಲಿನ ಕ್ರೌಬಾರೊಹ್ ಬೀಕನ್ ಗಾಲ್ಫ್ ಕ್ಲಬ್‌ನ ನಾಯಕನಾಗಿ ಚುನಾಯಿಸಲ್ಪಟ್ಟರು.
ಅವರು ತನ್ನ ಎರಡನೆಯ ಹೆಂಡತಿ ಜೀನ್ ಲೆಕ್ಕಿ ಮತ್ತು ಅವರ ಕುಟುಂಬದೊಂದಿಗೆ 1907ರಲ್ಲಿ ಕ್ರೌಬಾರೊಹ್‌ನಲ್ಲಿನ ಲಿಟ್ಲ್ ವಿಂಡ್ಲ್‌ಶಾಮ್ ಹೌಸ್‌ಗೆ ಹೋದರಲ್ಲದೇ, ಕೊನೆಗೆ 1930 ರ ಜುಲೈನಲ್ಲಿ ಅವರು ಅಲ್ಲಿಯೇ ಕೊನೆಯುಸಿರೆಳೆದರು.
ಮದುವೆಗಳು ಮತ್ತು ಕುಟುಂಬ
thumb|upright|right|1922ರಲ್ಲಿ ನ್ಯೂಯಾರ್ಕ್ ಕೊನನ್ ಡೋಯ್ಲ್‌ ಅವರ ಕುಟುಂಬ 1885 ರಲ್ಲಿ ಕೊನನ್ ಡೋಯ್ಲ್‌ ಅವರು ಲೂಯಿಸಾ(ಅಥವಾ ಲ್ಯೂಯಿಸ್) ಹಾಕಿನ್ಸ್, ಅವರನ್ನು “ಟೂಯಿ” ಎಂದು ಕೂಡ ಕರೆಯಲಾಗುತ್ತಿತ್ತು.
ಅವರು ಟ್ಯುಬರ್ಕ್ಯುಲೋಸಿಸ್ ರೋಗದಿಂದ ನರಳುತ್ತಿದ್ದರು ಮತ್ತು 1906ರ ಜುಲೈ 4 ರಂದು ನಿಧನ ಹೊಂದಿದರು.
ಮುಂದಿನ ವರ್ಷ ಕೊನನ್ ಅವರು 1897ರಲ್ಲಿ ಮೊಟ್ಟಮೊದಲು ಭೇಟಿಯಾದ ಜೀನ್ ಎಲಿಝಬೆತ್ ಲೆಕ್ಕೀ ಅವರನ್ನು ಕಂಡು ಮೋಹಿತರಾದರಲ್ಲದೇ ಅವರನ್ನು ಮದುವೆಯಾದರು. ಅವರು ಲೂಯಿಸಾ ಅವರು ಬದುಕಿರುವಾಗಲೇ ಅವರ ಪ್ರಾಮಾಣಿಕತೆಗೆ ಯಾವುದೇ ಲೋಪವಾಗದ ರೀತಿಯಲ್ಲಿ ಕೊನನ್ ಅವರು ಜೀನ್ ಅವರೊಂದಿಗೆ ನಿಷ್ಕಾಮ ಪ್ರೇಮ ಸಂಬಂಧವನ್ನು ಹೊಂದಿದ್ದರು.
ಜೀನ್ 27ರ ಜೂನ್ 1940ರಲ್ಲಿ ಲಂಡನ್‌ನಲ್ಲಿ ನಿಧನರಾದರು.
ಕೊನನ್ ಡಾಯ್ಸ್ ಐದು ಮಕ್ಕಳ ತಂದೆಯಾದರು. ಮೊದಲ ಹೆಂಡತಿಯಿಂದ ಎರಡು ಮಕ್ಕಳು—ಮೇರಿ ಲೂಯಿಸ್ (28 ಜನವರಿ 1889 – 12 ಜೂನ್ 1976) ಹಾಗೂ ಆರ್ಥರ್ ಅಲ್ಲೆಯ್ನ್ ಕಿಂಗ್‌ಸ್ಲೇ, ಇವರು ಕಿಂಗ್‌ಸ್ಲೇ ಎಂದೇ ಪರಿಚಿತರು (15 ನವೆಂಬರ್ 1892 – 28 ಅಕ್ಟೋಬರ್ 1918)—ಎರಡನೇ ಹೆಂಡತಿಯಿಂಡ ಮೂರು ಮಕ್ಕಳನ್ನು ಪಡೆದರು—ಡೆನಿಸ್ ಪರ್ಸಿ ಸ್ಟೀವರ್ಟ್ (17 ಮಾರ್ಚ್ 1909 – 9 ಮಾರ್ಚ್ 1955), ಆಡ್ರಿಯನ್ ಮಾಲ್ಕೋಮ್ (19 ನವೆಂಬರ್ 1910–3 ಜೂನ್ 1970) ಹಾಗೂ ಜೀನ್ ಲೆನಾ ಅನೆಟ್ (21 ಡಿಸೆಂಬರ್ 1912–18 ನವೆಂಬರ್ 1997).
ಷರ್ಲಾಕ್ ಹೋಮ್ಸ್‌ರ "ಡೆತ್"
1890ರಲ್ಲಿ ಕೊನನ್ ಡೋಯ್ಲ್‌ ಅವರು ವಿಯೆನ್ನಾದಲ್ಲಿ ನೇತ್ರವಿಜ್ಞಾನವನ್ನು ಅಧ್ಯಯನ ಮಾಡಿದರಲ್ಲದೇ, 1891ರಲ್ಲಿ ಅವರು ಲಂಡನ್‌ಗೆ ಹೋದರಲ್ಲದೇ, ನೇತ್ರತಜ್ಞರಾಗಿ ಸೇವೆ ಪ್ರಾರಂಭಿಸಿದರು. ಅವರು ತಮ್ಮ ಆತ್ಮಚರಿತ್ರೆಯಲ್ಲಿ ಒಬ್ಬ ರೋಗಿಯೂ ಕೂಡ ಅವರ ಆಸ್ಪತ್ರೆಯ ಬಾಗಿಲು ದಾಟಿ ಬರುತ್ತಿರಲಿಲ್ಲ ಎಂದು ಬರೆದಿದ್ದಾರೆ. ಇದರಿಂದಾಗಿ ಅವರಿಗೆ ತಮ್ಮ ಬರವಣಿಗೆಗೆ ಹೆಚ್ಚಿನ ಕಾಲಾವಕಾಶ ಸಿಗುತ್ತಿತ್ತಲ್ಲದೇ, 1891ರ ನವೆಂಬರ್‌ನಲ್ಲಿ ಅವರು ತಮ್ಮ ತಾಯಿಗೆ ಬರೆದ ಪತ್ರದಲ್ಲಿ : “ನಾನು ಹೋಮ್ಸ್‌ನ ವಧೆ ಮಾಡುವ ಬಗ್ಗೆ ಚಿಂತಿಸುತ್ತಿದ್ದೇನೆ... ಮತ್ತು ಎಲ್ಲರ ಒಳ್ಳೆಯದಕ್ಕಾಗಿ ಅವರನ್ನು ಮುಕ್ತಾಯಗೊಳಿಸುತ್ತಿದ್ದೇನೆ. ಅವರು ನನ್ನ ಯೋಚನೆಯನ್ನು ಉತ್ತಮ ಕೆಲಸದಿಂದ ಕಸಿದುಕೊಂಡಿದ್ದಾರೆ” ಎಂದು ಬರೆದಿದ್ದಾರೆ." ಅದಕ್ಕೆ ಅವರ ತಾಯಿಯು ಪ್ರತಿಕ್ರಿಯಿಸುತ್ತಾ, “ನೀನು ಏನು ಮಾಡಲು ಬಯಸಿದ್ದೀಯೋ ಅದನ್ನು ಮಾಡಬಹುದು, ಆದರೆ, ಜನಸಮೂಹ ಅದನ್ನು ಸಂತೋಷದಿಂದ ಸ್ವೀಕರಿಸುವುದಿಲ್ಲ” ಎಂದು ತಿಳಿಸಿದ್ದಾರೆ."
left|thumb|upright|ಮೋಮ್ಸ್ ಹಾಗೂ ಮೊರಿಯಾರ್ಟಿ ಅವರುಗಳು ರೀಚೆನ್ಬಾಚ್ ಜಲಪಾತತದ ಬಳಿ ಜಗಳವಾಡುತ್ತಿರುವುದು. ಸಿಡ್ನೀ ಪ್ಯಾಜೆಟ್‌ರವರು ರಚಿಸಿರುವುದು. 1893 ಡಿಸೆಂಬರ್‌ನಲ್ಲಿ ತನ್ನ “ಪ್ರಮುಖವಾದ” ಐತಿಹಾಸಿಕ ಕಾದಂಬರಿಗಾಗಿ ಹೆಚ್ಚಿನ ಕೆಲಸವನ್ನು ಮಾಡಲು ಹೆಚ್ಚಿನ ಸಮಯವನ್ನು ವ್ಯಯಿಸಿದರು.
ಯೂಫ್ರೆಟೀಸ್
alt=ಟೈಗ್ರಿಸ್-ಯೂಫ್ರಟಿಸ್ ಹರಿವಿನ ನಕ್ಷೆ|thumb|272x272px|[[ಟೈಗ್ರಿಸ್-ಯೂಫ್ರಟಿಸ್ ಹರಿವಿನ ನಕ್ಷೆ]] ಯೂಫ್ರೆಟೀಸ್ - ಪಶ್ಚಿಮ ಏಷ್ಯದ ಅತ್ಯಂತ ಉದ್ದ ಹರಿವುಳ್ಳ ನದಿ, ಟರ್ಕಿಯ ಪರ್ವತಗಳ ಮಧ್ಯೆ ಹುಟ್ಟಿ, ಸಿರಿಯ,  ಇರಾಕ್ ದೇಶಗಳ ಮುಖಾಂತರ ಹರಿದು, ಇರಾಕ್‍ನಲ್ಲಿ ಟೈಗ್ರಿಸ್ ನದಿಯೊಂದಿಗೆ ಕೂಡಿ ಪರ್ಷಿಯನ್ ಕೊಲ್ಲಿಯನ್ನು ಸೇರುತ್ತದೆ. ಇದರ ಒಟ್ಟು ಉದ್ದ ಸು. 3597 ಕಿಮೀ. ನದಿ ಪಾತ್ರದ ಒಟ್ಟು ವಿಸ್ತೀರ್ಣ ಸು. 649,750 ಚಕಿಮೀ. ಈ ನದಿಯು ಅನೇಕ ಪ್ರಾಚೀನ ನಾಗರಿಕತೆಗಳನ್ನು ಪೋಷಿಸಿ ಬೆಳೆಸಿದೆ.
ಸರ್‌ ಆರ್ಥರ್‌ ಕೊನನ್‌ ಡೋಯ್ಲ್‌
ಷರ್ಲಾಕ್ ಹೋಮ್ಸ್‌ರ "ಡೆತ್"
ಕೊನನ್ ಡೋಯ್ಲ್‌ ಹೋಮ್ಸ್ ಮತ್ತು ಪ್ರೊಫೆಸರ್ ಮೊರಿಯಾರ್ಟಿಯ ಬಗ್ಗೆ ಹೆಚ್ಚಿನ ಸಮಯದವರೆಗೆ ಕೆಲಸ ಮಾಡಿದ ಡೋಯ್ಲ್‌ ವಾಸ್ತವಕ್ಕೆ ಧುಮುಕುವ ಮೂಲಕ “ದಿ ಫೈನಲ್ ಪ್ರಾಬ್ಲೆಮ್ “ ಕಥೆಯಲ್ಲಿ ರೀಚೆನ್ಬೇಚ್ ಫಾಲ್ಸ್‍ನಲ್ಲಿ ಮೋರಿಯಾಟ್ರಿ ಮತ್ತು ಹೋಮ್ಸ್‌ ರವರ ಸಾವಿನ ಬಗ್ಗೆ ಬರೆಯುತ್ತಾರೆ.